pythainlp/thai-wiki-dataset-v4 huggingface dataset:
ตำบลหนองแค (อำเภอหนองแค)

หนองแค เป็นตำบลในอำเภอหนองแค จังหวัดสระบุรี ปกครองโดยองค์กรปกครองส่วนท้องถิ่นของเทศบาลตำบลหนองแคทั้งตำบล เป็นที่ตั้งศูนย์ราชการของอำเภอ
ที่ตั้งและอาณาเขต.
ตำบลหนองแคมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ปี พ.ศ. 2482 นายอุดม บุญประกอบ ผู้ว่าราชการจังหวัดสระบุรี ร่วมกับกำนันตำบลหนองตาเดี้ยง ผู้ใหญ่บ้านและผู้นำชุมชน ได้พิจารณาพื้นที่ตำบลหนองตาเดี้ยง เป็นพื้นที่ตั้งของศูนย์ราชการอำเภอหนองแค เป็นพื้นที่ชุมนุมชนหนาแน่น มีตลาด สถานีอนามัย จึงตั้งเป็น เทศบาลตำบลหนองตาเดี้ยง ในปี พ.ศ. 2483 ได้รับการอนุมัติตั้งจากจอมพล ป.พิบูลสงคราม นายกรัฐมนตรีของไทยในขณะนั้น และตั้งสำนักงานเทศบาลอยู่ที่ตลาดหนองแคเป็นอาคารเช่าบ้านไม้ชั้นเดียวบนคันคลองระพีพัฒน์
ปี พ.ศ. 2499 เทศบาลหนองตาเดี้ยงได้ขยายอาณาเขตเพิ่มเป็น 3,125.0 ไร่ (5.0 ตารางกิโลเมตร) เนื่องจากมีการคมนาคมหลักจากทางหลวงแผ่นดินหมายเลข 1 การค้าขายเจริญมาก และบ้านเรือนราษฎรมีลักษณะขยายตัวออกจากเขตเทศบาลในแนวกว้าง ในปีเดียวกัน ทางกระทรวงมหาดไทยพิจารณาเปลี่ยนชื่อเทศบาลตำบลหนองตาเดี้ยง จังหวัดสระบุรี เป็น "เทศบาลตำบลหนองแค" เพื่อให้ตรงตามท้องที่ของอำเภอ ซึ่งเป็นชื่อทางประวัติศาสตร์เดิมของทางอำเภอ เป็นชื่อที่ประชาชนทั่วไปเป็นที่รู้จัก
หลังจากการเปลี่ยนแปลงเขตเทศบาล ได้เปลี่ยนแปลงเขตตำบลโดยรอบ เนื่องจากตัดเข้ามาพื้นที่เทศบาล โดยรับพื้นที่หมู่ 1,3–6 รวมทั้งบางส่วนของหมู่ 8 ของตำบลนาเริ่ง มารวมเข้ากับตำบลหนองตาเดี้ยง ส่วนที่เหลือของตำบลนาเริ่ง ได้แก่ พื้นที่หมู่ 7 กับบางส่วนของหมู่ 8 โอนไปรวมกับหมู่ 2 ของตำบลกุ่มหัก และหมู่ 9 โอนไปตั้งเป็นหมู่ 12 ของตำบลกุ่มหัก และพื้นที่หมู่ 2 โอนไปตั้งเป็นหมู่ 11 ของตำบลหนองไข่น้ำ และยุบตำบลนาเริ่ง ส่วนพื้นที่หมู่บ้านของตำบลหนองตาเดี้ยงที่อยู่นอกเขตเทศบาล ได้แก่ หมู่ 1–7, 11–13, 15–17 รวม 13 หมู่บ้าน ได้รวมตั้งเป็นตำบลใหม่ เป็น ตำบลหนองจรเข้
ปี พ.ศ. 2505 กรมชลประทานได้รื้อห้องแถวบนคันคลองระพีพัฒน์ทั้งหมด จึงย้ายไปเช่าอาคารเรียนที่โรงเรียนสุกรี พร้อมจัดซื้ออาคารเอง จนเมื่อปี พ.ศ. 2508 ได้รื้ออาคารดังกล่าวมาจัดสร้างใหม่ในที่ดินของเทศบาล ซึ่งนางสีนวล เป้าทอง อุทิศให้จำนวน 5 ไร่ และปี พ.ศ. 2513 อาคารสำนักงานเทศบาลมีสภาพทรุดโทรม จึงได้จัดสร้างอาคารใหม่ (อาคารปัจจุบัน) โดยกู้เงิน ก.ส.ท. เป็นจำนวนเงิน 600,000 บาท
วิลล์ ไรต์

วิลเลี่ยม ราล์ฟ "วิลล์" ไรต์ (อังกฤษ: Will Wright) เป็นนักออกแบบเกมส์ชาวอเมริกัน (เกิดเมื่อ 20 มกราคม ค.ศ. 1960(พ.ศ. 2503) เขาเป็นนักออกแบบเกมส์เช่น ซิมซิตี้ เดอะซิมส์ และ สปอร์
ประวัติ.
เขาเกิดที่รัฐแอตแลนต้า หลังจากจบไฮสคูลวิลล์ ไรต์ได้ศึกษาต่อที่มหาวิทยาลัยลุยเซียนาสเตต และสองปีต่อมาได้ย้ายไปเรียนต่อลุยเซียนาเทค โดยเขาเริ่มต้นเรียนในด้านสถาปัตยกรรม และย้ายมาเรียนวิศวกรรมเครื่องกล คอมพิวเตอร์เกมแรกที่ไรต์ออกแบบ คือ Raid on Bungeling Bay ในปี ค.ศ. 1984 แต่ก็เป็น ซิมซิตี 
จากความสำเร็จของซิมซิตี ไรต์ได้ออกแบบ ซิม เอิร์ธ (ปี 1990) และ ซิมแอ้นท์ (ปี 1991) เขาได้ร่วมออกแบบ ซิมซิตี 2000 (1993) กับ Fred Haslam ในปี 1992 ไรต์ได้ย้่ายครอบครัวของเขาไปที่ โอรินดา รัฐแคลิฟอร์เนีย
วันปัณรสี

ปัณรสี แปลว่า ดิถีเป็นที่เต็ม 15 วัน คือ วัน 15 ค่ำ ใช้เรียกทั้งข้างขึ้นและข้างแรม เรียกเต็มว่า ปัณรสีดิถี
ปัณรสี ปกติใช้ในการประกาศองค์อุโบสถในวันพระ ซึ่งหัวหน้าอุบาสกหรืออุบาสิกาจะประกาศก่อนที่จะรับศีลอุโบสถจากพระว่า
“ขอประกาศเริ่มเรื่องความที่จะสมาทานรักษาอุโบสถ อันพร้อมไปด้วยองค์แปดประการให้สาธุชนที่ได้ตั้งจิตสมาทานทราบทั่วกันก่อนแต่สมาทาน ณ บัดนี้ ด้วยวันนี้เป็นปัณรสี ดิถีที่สิบห้า แห่งกาฬปักษ์มาถึงแล้ว ก็แหละวันเช่นนี้เป็นกาลที่สมเด็จพระผู้มีพระภาคเจ้าทรงบัญญัติแต่งตั้งไว้ให้ประชุมกัน ฟังธรรม และเป็นกาลที่จะรักษาอุโบสถของอุบาสกอุบาสิกาทั้งหลาย...”
นอกจากนี้คำว่า "คืนวันปัณรสี" ยังสามารถใช้ได้กับวันออกพรรษาได้อีกด้วย
ถ้าเป็นวัน 8 ค่ำใช้ว่า วันอัฐมี วัน 14 ค่ำ ใช้ว่า วันจาตุทสี
วันอัฏฐมี

วันอัฏฐมี หรือ "วัน 8 ค่ำ" ใช้เรียกทั้งข้างขึ้นและข้างแรม เรียกเต็มว่า อัฏฐมีดิถี
อัฏฐมี ปกติใช้ในการประกาศองค์อุโบสถในวันพระ ซึ่งหัวหน้าอุบาสกหรืออุบาสิกาจะประกาศก่อนที่จะรับศีลอุโบสถจากพระว่า
"“ขอประกาศเริ่มเรื่องความที่จะสมาทานรักษาอุโบสถ อันพร้อมไปด้วยองค์แปดประการให้สาธุชนที่ได้ตั้งจิตสมาทานทราบทั่วกันก่อนแต่สมาทาน ณ บัดนี้ ด้วยวันนี้เป็นอัฏฐมี ดิถีที่สิบสี่ แห่งกาฬปักษ์มาถึงแล้ว ก็แหละวันเช่นนี้เป็นกาลที่สมเด็จพระผู้มีพระภาคเจ้าทรงบัญญัติแต่งตั้งไว้ให้ประชุมกัน ฟังธรรม และเป็นกาลที่จะรักษาอุโบสถของอุบาสกอุบาสิกาทั้งหลาย...”"
ถ้าเป็นวัน 14 ค่ำใช้ว่า วันจาตุทสี วัน 15 ค่ำ ใช้ว่า วันปัณณรสี
คาโรล คิง

คาโรล คิง  เกิดเมื่อวันที่ 9 กุมภาพันธ์ ค.ศ. 1942 เป็นนักร้อง นักแต่งเพลง ชาวอเมริกัน เธอประสบความสำเร็จในฐานะศิลปินเดี่ยวในต้นยุค 70 มีเพลงดังอย่าง "It's Too Late" / "I Feel the Earth Move," และเธอประสบความสำเร็จในการแต่งเพลงต่าง ๆ ให้ศิลปิน เช่น "Go Away Little Girl" (ร้องโดย Steve Lawrence และ Donny Osmond),"The Loco-Motion" (ร้องโดย Little Eva, Grand Funk Railroad, ทีน่า เทอร์เน่อร์, ไคลี มิโนค‎) เป็นต้น
เธอได้รับรางวัลแกรมมี่มาแล้ว 4 ครั้ง และยังได้รับรางวัล Songwriter's Hall of Fame และ the Rock and Roll Hall of Fame สำหรับการแต่งเพลง คู่กับคู่หูอย่าง Gerry Goffin อัลบั้มที่มีชื่อเสียงที่สุดของเธอคืออัลบั้ม Tapestry ขึ้นอันดับ 1 ในอเมริกานาน 15 สัปดาห์ และขายได้มากกว่า 15 ล้านชุดทั่วโลก
เทศบาลเมืองพระประแดง

เทศบาลเมืองพระประแดง เป็นเทศบาลเมืองแห่งหนึ่งที่ตั้งอยู่ในอำเภอพระประแดง จังหวัดสมุทรปราการ เป็นเมืองปริมณฑลของกรุงเทพมหานคร มีประชากร 9,071 คน (พ.ศ. 2563) แต่มีพื้นที่เพียง 0.6115 ตารางกิโลเมตร ถือเป็นเทศบาลเมืองที่มีขนาดเล็กที่สุด พระประแดงเป็นเมืองที่มีชาวมอญอยู่เป็นจำนวนมาก ประเพณีที่ขึ้นชื่อคืองานสงกรานต์เมืองพระประแดง
ประวัติ.
เทศบาลเมืองพระประแดงเป็นที่ตั้งเดิมของเมืองนครเขื่อนขันธ์ และเป็นที่ตั้งของศาลากลางจังหวัดพระประแดง ก่อนถูกยุบรวมเข้ากับจังหวัดสมุทรปราการและกรุงเทพมหานคร เทศบาลเมืองพระประแดงได้รับการจัดตั้งขึ้นตามพระราชกฤษฎีกาจัดตั้งเทศบาลเมื่อวันที่ 14 มีนาคม พ.ศ. 2480 ด้วยการยกฐานะเขตชุมชนในบางส่วนของตำบลเชียงใหม่ ตำบลทรงคนอง และตำบลตลาด อำเภอพระประแดง จังหวัดสมุทรปราการ รวมเป็นตำบลเดียว คือ ตำบลตลาด และยกฐานะขึ้นเป็นเทศบาล
ที่ตั้งและอาณาเขต.
เทศบาลเมืองพระประแดงมีพื้นที่ 0.6115 ตารางกิโลเมตร ถือเป็นเทศบาลเมืองที่มีขนาดเล็กที่สุด เดิมเป็นพื้นที่เรือกสวนไร่นา ด้วยมีแม่น้ำเจ้าพระยาไหลผ่านทางทิศตะวันออก และมีคลองลัดหลวงไหลผ่านทางทิศตะวันตกและทิศใต้ แต่ปัจจุบันได้กลายสภาพเป็นชุมชนเมือง มีความเจริญอย่างรวดเร็ว เพราะห่างจากกรุงเทพมหานครเพียง 25 กิโลเมตร มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
สถานศึกษา.
สถานศึกษาที่อยู่ในสังกัดเทศบาลเมืองพระประแดง ได้แก่
โรงเรียนเตรียมอุดมศึกษาน้อมเกล้ากุนนที

โรงเรียนเตรียมอุดมศึกษาน้อมเกล้ากุนนที เดิมชื่อ โรงเรียนกุนนทีรุทธารามวิทยาคม เป็นโรงเรียนสหศึกษา สังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ โดยมี นางสาวประไพ เสมหร่ำ ดำรงตำแหน่งผู้อำนวยการโรงเรียน โรงเรียนมีข้าราชการครูทั้งสิ้น 56 คน ชาย 19 คน หญิง 37 คน มีนักเรียนประมาณ 948 คนต่อปีการศึกษา จำนวน 32 ห้องเรียน 
อาคารสถานที่.
โรงเรียนเตรียมอุดมศึกษาน้อมเกล้ากุนนที มีอาคารเรียนทั้งสิ้น 5 หลัง และภายนอกอาคารทาสีตามวัน ดังนี้
สีประจำโรงเรียน.
สีประจำโรงเรียนในปัจจุบัน : ฟ้า - ชมพู (เหมือนกับโรงเรียนเตรียมอุดมศึกษาน้อมเกล้า)
สีประจำโรงเรียนเดิม : น้ำเงิน - แดง
ธงประจำโรงเรียนเดิม :
เป็นธงสีน้ำเงิน - แดง (น้ำเงินอยู่บน แดงอยู่ล่าง) มีตราประจำโรงเรียนอยู่ตรงกลาง เยื้องขึ้นด้านบน เบื้องล่างของตราประจำโรงเรียน มีข้อความระบุนามโรงเรียน "โรงเรียนกุนนทีรุทธารามวิทยาคม" สีขาวโอบตราอยู่เบื้องล่าง
ทิวเขาอู่อี๋

ทิวเขาอู่อี๋ เป็นมรดกโลกทางวัฒนธรรมและธรรมชาติ เป็นภูเขาอยู่ในมณฑลฝูเจี้ยน ประเทศสาธารณรัฐประชาชนจีน มีอาณาเขต 70 ตารางกิโลเมตร หรือ (43,750 ไร่)
มรดกโลก.
ทิวเขาอู่อี๋ได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราคิช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังต่อไปนี้
ฉางเอ๋อ 1

ฉางเอ๋อ 1  เป็นดาวเทียมเพื่อการสำรวจดวงจันทร์ ดวงแรกของประเทศจีน 
ชื่อ ฉางเอ๋อ มาจากชื่อของนางฟ้าบนดวงจันทร์ตามเทพนิยายของจีน 
จีนส่งยานสู่นอกโลกเมื่อ 25 ตุลาคม พ.ศ. 2550 จากสถานีอวกาศในมณฑลเสฉวน ต่อมา 6 พฤศจิกายน พ.ศ. 2550 ฉางเอ๋อ 1 เข้าสู่วงโคจรรอบดวงจันทร์อย่างราบรื่น และโคจรเป็นรูปวงรี คาบโคจร 3.5 ชั่วโมง
การปรากฏตัวของมอร์นิงมุซุเมะ

การปรากฏตัวของมอร์นิงมุซุเมะ เป็นการแสดงข้อมูลเกี่ยวกับปรากฏตัวทางรายการโทรทัศน์ รายการวิทยุ ภาพยนตร์ ภาพยนตร์โฆษณา ละครเพลง วิดีโอเกม และผลิตภัณฑ์ต่าง ๆ ของกลุ่มนักร้องหญิงญี่ปุ่นแนวเจ-ป็อปที่ชื่อมอร์นิงมุซุเมะ
 "ท่านสามารถติดตามข้อมูลในส่วนนี้ได้ในบทความ ผลงานของมอร์นิงมุซุเมะ หมวดย่อย คอนเสิร์ต"
กรมส่งเสริมวัฒนธรรม

กรมส่งเสริมวัฒนธรรม  สังกัดกระทรวงวัฒนธรรม เป็นองค์กรส่งเสริม สนับสนุนให้ประชาชนมีค่านิยมและพฤติกรรมที่เหมาะสม มีความภาคภูมิใจ และสืบทอดวัฒนธรรมอันเป็นอัตลักษณ์ของตนเองและชุมชน สามารถประยุกต์ใช้ให้เกิดประโยชน์ต่อการดำเนินชีวิต และการพัฒนาที่ยั่งยืน ตั้งอยู่ที่ ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร บริเวณที่ตั้งเดียวกับ กระทรวงวัฒนธรรม และ ศูนย์วัฒนธรรมแห่งประเทศไทย
ประวัติ.
กรมส่งเสริมวัฒนธรรม เดิมคือสำนักงานคณะกรรมการวัฒนธรรมแห่งชาติ จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2501 เมื่อวันที่ 29 สิงหาคม พ.ศ. 2501 เป็น กองวัฒนธรรม สำนักงานปลัดกระทรวงศึกษาธิการ ต่อมาในปี พ.ศ. 2515 ได้มีประกาศคณะปฏิวัติฉบับที่ 217 ให้กองวัฒนธรรม โอนไปสังกัดกรมการศาสนา กระทรวงศึกษาธิการ ตั้งแต่วันที่ 1 ตุลาคม พ.ศ. 2515 กระทั่งในรัฐบาลของหม่อมราชวงศ์คึกฤทธิ์ ปราโมช ได้มีการแต่งตั้งคณะกรรมการวัฒนธรรมไทยขึ้นคณะหนึ่ง ให้มีอำนาจหน้าที่ พิจารณาจัดตั้งสถาบันวัฒนธรรมแห่งชาติ เพื่อดำเนินการศึกษา ค้นคว้า ปรับปรุง รักษา ส่งเสริมเผยแพร่ และปลูกฝังวัฒนธรรมของชาติให้แก่ประชาชนและเยาวชน แต่ยังไม่ทันได้ดำเนินการอย่างไรก็เปลี่ยนรัฐบาล
จนในรัฐบาลของพลเอกเกรียงศักดิ์ ชมะนันท์ ได้มีการประกาศใช้พระราชบัญญัติสำนักงานคณะกรรมการวัฒนธรรมแห่งชาติ พ.ศ. 2522 จึงได้ถือกำเนิดสำนักงานคณะกรรมการวัฒนธรรมแห่งชาติอย่างเป็นทางการ เมื่อวันที่ 24 มีนาคม พ.ศ. 2522 ในสังกัดกระทรวงศึกษาธิการ ต่อมาในปี พ.ศ. 2545 จึงได้โอนมาสังกัดกระทรวงวัฒนธรรม
ในปี พ.ศ. 2553 ได้มีการโอนภารกิจของคณะกรรมการวัฒนธรรมแห่งชาติไปยังสำนักงานปลัดกระทรวงวัฒนธรรม จึงได้มีการเปลี่ยนแปลงชื่อจากเดิมเป็น "กรมส่งเสริมวัฒนธรรม"
หน่วยงานในสังกัด.
กฎกระทรวงแบ่งส่วนราชการกรมส่งเสริมวัฒนธรรมกระทรวงวัฒนธรรม พ.ศ. 2557
ให้แบ่งส่วนราชการกรมส่งเสริมวัฒนธรรม ดังต่อไปนี้
เครือรัฐเอกราช

เครือรัฐเอกราช  เป็นองค์กรระหว่างประเทศที่ตั้งขึ้นหลังจากที่สหภาพโซเวียตล่มสลายลง โดยมีประเทศสมาชิกเป็นประเทศที่ประกาศเอกราชจากสหภาพโซเวียต (ยกเว้นกลุ่มประเทศบอลติก)
พระศรีศากยะทศพลญาณ ประธานพุทธมณฑลสุทรรศน์

<ns>0</ns>
 <revision>
 <parentid>12096342</parentid>
 <timestamp>2025-05-20T03:11:27Z</timestamp>
 <contributor>
 <username>อมฤตาลัย</username>
 </contributor>
 <comment>/* พุทธลักษณะ */</comment>
 <origin>12320835</origin>
 <model>wikitext</model>
 <format>text/x-wiki</format>
พระศรีศากยะทศพลญาณ ประธานพุทธมณฑลสุทรรศน์ เป็นพระพุทธรูปยืนปางลีลาขนาดใหญ่ ประดิษฐานเป็นองค์พระประธาน ณ พุทธมณฑล อำเภอพุทธมณฑล จังหวัดนครปฐม
การก่อสร้าง.
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงประกอบพิธีก่อฤกษ์พุทธมณฑล ณ บริเวณใต้ฐานองค์พระประธาน เมื่อวันที่ 29 กรกฎาคม พ.ศ. 2498 และได้เริ่มดำเนินการก่อสร้างในปี พ.ศ. 2500 แล้วเสร็จในปี พ.ศ. 2525 และทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปประกอบพิธีสมโภช เมื่อวันที่ 21 ธันวาคม
พุทธลักษณะ.
"พระศรีศากยะทศพลญาณ ประธานพุทธมณฑลสุทรรศน์" เป็นพระพุทธรูปยืนปางลีลาขนาดใหญ่ พุทธลักษณะทรงยกพระบาทขวาจะก้าว ห้อยพระหัตถ์ขวาท่าไกว พระหัตถ์ซ้ายยกเสมอพระอุระป้องไปเบื้องหน้าเป็นกิริยาเดิน หล่อด้วยทองสำริดหนัก 17,543 กิโลกรัม โดยแบ่งหล่อเป็นชิ้นต่าง ๆ ขององค์พระ รวม 137 ชิ้น แล้วจึงนำไปประกอบกับโครงเหล็กบนฐานพระพุทธรูป เพื่อเชื่อมรอยต่อ และปรับแต่งให้เป็นเนื้อเดียวกัน เป็นพระพุทธรูปสูง 15.875 เมตร ถือเป็นพระพุทธรูปลีลา หล่อด้วยทองสำริดที่มีลักษณะงดงาม และมีขนาดใหญ่ที่สุดในสมัยรัตนโกสินทร์
โดยประยุกต์พุทธลักษณะ มาจากพระพุทธรูปปางลีลาสมัยสุโขทัย โดยศาสตราจารย์ศิลป์ พีระศรี ชาวอิตาลี เป็นผู้ออกแบบ ซึ่งในตอนแรกที่ออกแบบไว้นั้น พระพุทธรูปมีความสูงเพียง 2.14 เมตร แต่เพื่อให้สอดคล้องกับโอกาสที่พระพุทธศาสนาอายุครบ 2,500 ปี จึงได้มีการขยายขนาดเพื่อให้ได้เป็น 2,500 กระเบียด (1 กระเบียดเท่ากับ 1/4 นิ้ว) ดังนั้นพระศรีศากยะทศพลญาณฯ ในปัจจุบัน จึงมีความสูงถึง 15.875 เมตร ใหญ่กว่าขนาดต้นแบบ 7.5 เท่า
ความเป็นมาของพระพุทธรูปปางนี้มีเรื่องราวเกี่ยวข้องกับพุทธประวัติ ตอนที่พระพุทธเจ้าเสด็จไปจำพรรษา ณ ปัณฑุกัมพลศิลาอาสน์ ภายใต้ไม้ปาริฉัตตกะ ณ ดาวดึงส์เทวปโลก เมื่อออกพรรษามหาปวารณาแล้ว จึงเสด็จลงจากเทวโลก ในการเสด็จลงจากเทวโลกนั้นเรียกกันว่า "เทโวโรหณสมาคม"
คนจร ฯลฯ

คนจร ฯลฯ ภาพยนตร์ไทยในแนวภาพยนตร์นอกกระแสที่ได้เข้าฉายในโรงภาพยนตร์เมื่อปลายปีพ.ศ. 2542 ความยาว 90 นาที โดยมีนักแสดงที่มีชื่อเสียงร่วมแสดง เช่น ฉัตรชัย เปล่งพานิช, เรย์ แมคโดนัลด์, รามาวดี สิริสุขะ กำกับการแสดงโดย อรรถพร ไทยหิรัญ
เนื้อเรื่องย่อ.
แดง (เรย์ แม็คโดนัลด์) เด็กหนุ่มวัยรุ่นเสียสติจากความหลังที่ฝังใจที่เห็นการที่พ่อ (สุเชาว์ พงษ์วิไล) แม่ และเป็ด น้องสาว ถูกชายชู้ของแม่ฆ่าตายหมด แดงอาศัยอยู่ข้างถนนในกรุงเทพฯ ก่อกวนผู้คนไปวัน ๆ ด้วยเห็นทุกคนเป็นแม่หรือบุคคลในครอบครัวไปหมด
ในวันตรุษจีน เสี่ย (ฉัตรชัย เปล่งพานิช) จะเคร่งครัดในพิธีกรรมทุกปี และได้พาลูก ๆ ออกจากบ้านเพื่อไปกินเลี้ยงกับญาติ เจี๊ยบ (รามาวดี สิริสุขะ) ลูกสาวคนโตของเสี่ยกลับบ้านดึก จึงถูกหม่องและเขียว 2 คนงานชาวพม่าที่เสี่ยไล่ออกไปและแกล้งให้ตำรวจจับกุมย้อนกลับมาทำร้าย ด้วยหม่องและเขียวถูกเสี่ยและลูก ๆ ข่มเหงมาก่อน มีแดงเท่านั้นที่เห็นเหตุการณ์ ท้ายสุดแดงเป็นผู้ที่ช่วยเสี่ยและครอบครัวไว้ได้ โดยที่ทางตำรวจที่มาทีหลังพยายามกล่อมเสี่ยให้เห็นว่าเป็นผลงานของตำรวจต่างหากที่เป็นผู้ที่เข้ามาช่วยเหลือ ไม่ใช่แดง เพราะแดงเป็นบ้า
คำวิจารณ์.
คนจร ฯลฯ เป็นภาพยนตร์ไทยในแนวภาพยนตร์อิสระหรือภาพยนตร์นอกกระแส ที่ได้มีโอกาสเข้าฉายในโรงภาพยนตร์ทั่วไป และมีนักแสดงที่มีชื่อเสียงร่วมแสดงเพื่อเรียกความสนใจของคนดู แต่เสียงวิจารณ์ส่วนใหญ่ออกมาเป็นไปอย่างไม่ชื่นชอบ เนื่องด้วยสไตล์ภาพที่สั่นไหว ชวนปวดหัวตลอดทั้งเรื่อง อีกทั้งยังสำทับด้วยการจัดแสงและสีที่ใช้ในเรื่องเป็นไปอย่างโอเวอร์ เกินความเป็นจริง เช่น ชุดของตำรวจที่เป็นสีเขียวเลื่อมสะท้อนแสง หรือ ชุดที่เสี่ยใส่ไปงานกินเลี้ยงรวมญาติเป็นชุดทักซิโด้หูกระต่าย รถที่นั่งไปก็คือรถคาดิลแลคทั้ง ๆ ที่บ้านที่อยู่ดูเหมือนตึกแถวหรือสตูดิโอทั่วไป และบทภาพยนตร์ที่เต็มไปด้วยคำหยาบคายเกือบจะทุก ๆ 5 นาที ทั้งนี้เป็นเพราะความตั้งใจของผู้กำกับ ที่ต้องการสื่อให้เห็นถึงความบ้าบอของคนและเสียดสีสังคม แต่ทว่าสไตล์ภาพยนตร์ที่รุนแรงเช่นนี้ ได้กลบเนื้อหาที่ผู้กำกับตั้งใจจะนำเสนอไปจนหมด
มณฑลของประเทศจีน

เขตการปกครองระดับมณฑล  หรือ เขตการปกครองระดับที่หนึ่ง  เป็นเขตการปกครองระดับสูงสุดของประเทศจีน มีทั้งหมด 34 แห่ง จำแนกเป็น 23 มณฑล , 4 นครปกครองโดยตรง, 5 เขตปกครองตนเอง และ 2 เขตบริหารพิเศษ สถานะทางการเมืองของมณฑลไต้หวันและส่วนเล็ก ๆ ของมณฑลฝูเจี้ยนนั้นยังคงเป็นข้อพิพาท ซึ่งอยู่ภายใต้การปกครองของประเทศไต้หวัน
ทุกมณฑลในจีนแผ่นดินใหญ่ (รวมทั้งมณฑลไหหลำ) จะมีคณะกรรมการพรรคคอมมิวนิสต์แห่งประเทศจีนประจำมณฑล  นำโดยเลขาธิการ  ซึ่งเลขาธิการคณะกรรมการพรรคมีอำนาจในการบริหารมณฑลมากกว่าผู้ว่าการมณฑล 
รายชื่อเขตการปกครองระดับมณฑล.
มณฑล.
สาธารณรัฐประชาชนจีนประกอบด้วย 23 มณฑล (省 shěng เฉิ่ง) 
เขตปกครองตนเอง.
เขตปกครองตนเอง (自治區/自治区 zìzhìqū จื้อจื่อชวี) เป็นเขตการปกครองระดับมณฑล ซึ่งปกครองด้วยชนกลุ่มน้อย ในปัจจุบันมีทั้งหมดอยู่ 5 เขตปกครองตนเอง
นครปกครองโดยตรง.
นครปกครองโดยตรง (直轄市/直辖市 zhíxiáshì จื๋อเสียชื่อ) ของจีนคือเมืองที่มีขนาดใหญ่ และมีการปกครองเทียบเท่ามณฑล ในปัจจุบันมีด้วยกันทั้งหมด 4 เมือง
เขตบริหารพิเศษ.
ในปัจจุบันจีนมีเขตบริหารพิเศษอยู่ 2 แห่ง ซึ่งทั้ง 2 นี้เคยเป็นอาณานิคมของชาติตะวันตกมาก่อน
สื่อใหม่

สื่อใหม่, สื่อนฤมิต, นิวมีเดีย  หมายถึงการเข้าถึงเนื้อหาตามความต้องการ ทุกที่ทุกเวลาและทุกอุปกรณ์ดิจิทัล ซึ่งรวมไปถึงข้อมูลป้อนกลับของผู้ใช้ที่โต้ตอบระหว่างกัน การมีส่วนร่วมอย่างสร้างสรรค์ และการรวมตัวเป็นชุมชนที่แวดล้อมเนื้อหาสื่อนั้น คำมั่นของสื่อใหม่อย่างหนึ่งที่สำคัญคือ การทำให้การสร้างสรรค์ การเผยแพร่ การกระจาย และการบริโภคเนื้อหาสื่อ เป็นประชาธิปไตย (democratization) ความคาดหวังของสื่อใหม่อีกอย่างหนึ่งคือการสร้างเนื้อหาที่สดใหม่และไร้ข้อจำกัดในเวลาจริง
เทคโนโลยีส่วนมากอธิบายลักษณะของสื่อใหม่ว่าเป็นดิจิทัล บ่อยครั้งที่มีลักษณะเฉพาะว่าถูกจัดดำเนินการมาแล้ว โยงใยเครือข่ายได้ หนาแน่น บีบอัดได้ และโต้ตอบระหว่างกัน ตัวอย่างของสื่อใหม่อาจเป็นอินเทอร์เน็ต เว็บไซต์ สื่อประสมในคอมพิวเตอร์ วิดีโอเกม ซีดีรอม และดีวีดี แต่ไม่รวมไปถึงรายการโทรทัศน์ ภาพยนตร์ นิตยสาร หนังสือ หรือสิ่งอื่นที่เผยแพร่แบบตีพิมพ์บนกระดาษ เว้นแต่พวกมันจะมีเทคโนโลยีที่ทำให้ใช้งานการโต้ตอบดิจิทัลได้ วิกิพีเดียเป็นสื่อใหม่ตัวอย่างหนึ่ง ที่รวมข้อความดิจิทัล รูปภาพ และวิดีโอพร้อมด้วยเว็บลิงก์ที่เข้าถึงได้ทางอินเทอร์เน็ต อาสาสมัครมีส่วนร่วมอย่างสร้างสรรค์ มีข้อมูลป้อนกลับที่โต้ตอบระหว่างผู้ใช้ และการรวมตัวเป็นชุมชนผู้เข้าร่วมของผู้เขียนและผู้บริจาค เพื่อประโยชน์แก่ผู้อ่านที่ไม่ได้อยู่ในชุมชน เฟซบุ๊กก็เป็นอีกตัวอย่างหนึ่งที่ใช้ตัวแบบสื่อเชิงสังคม (social media) ซึ่งผู้ใช้ส่วนใหญ่เป็นผู้มีส่วนร่วม
นิยาม.
ถึงแม้สื่อใหม่อาจจะอธิบายลักษณะได้หลายแบบ เลฟ มาโนวิช (Lev Manovich) ก็ได้นิยามสื่อใหม่ไว้ในบทนำของหนังสือ "เดอะนิวมีเดียรีดเดอร์" (The New Media Reader) โดยใช้ญัตติแปดข้อดังต่อไปนี้
การศึกษาเกี่ยวกับสื่อใหม่ในประเทศไทย.
ในประเทศไทย มีสถาบันอุดมศึกษาที่เปิดสอนในสาขาที่เกี่ยวข้องกับสื่อใหม่ ดังต่อไปนี้
ซอมบี

ซอมบี  คือสิ่งมีชีวิตที่ตายแล้วฟื้นในบันเทิงคดีที่เกิดจากที่ศพการกลับมามีชีวิต ซอมบีมักพบในสื่อบันเทิงแนวสยองขวัญและจินตนิมิต คำนี้มาจากนิทานพื้นบ้านชาวเฮติที่ว่า"ซอมบี"เป็นศพคนตายที่กลับมามีชีวิตด้วยวิธีการต่าง ๆ ส่วนใหญ่มาจากเวทมนตร์ การพรรณนาถึงซอมบีในสมัยใหม่ไม่จำเป็นต้องเกี่ยวข้องกับเวทมนตร์ แต่มักใช้วิธีการทางวิทยาศาสตร์ เช่น การแผ่รังสี โรคทางจิต ไวรัส อุบัติเหตุทางวิทยาศาสตร์ เป็นต้น
คำว่า "zombie" ในภาษาอังกฤษมีบันทึกครั้งแรกในปี ค.ศ. 1819 ในประวัติศาสตร์ของประเทศบราซิล โดยโรเบิร์ต เซาทีย์ ในรูปคำว่า "zombi" พจนานุกรมภาษาอังกฤษ ฉบับออกซฟอร์ด กำหนดจุดกำเนิดของคำว่าเป็นภาษาแอฟริกันตะวันตก และเปรียบเทียบกับคำภาษาคองโกว่า "nzambi" (พระเจ้า) และ "zumbi" (เครื่องราง)
ซอมบีในลัทธิวูดู.
ในลัทธิวูดูนั้น ซอมบีเป็นศพที่ถูกปลุกให้กลับมาอีกครั้งโดยพ่อมดที่เรียกว่า "บอคอร์" (Bokor) ซอมบีนั้นไม่มีความคิดของตนเองและจะทำงานรับใช้ตามที่เจ้านายต้องการ เชื่อกันว่าถ้าให้ซอมบีกินเกลือแล้ว ซอมบีก็จะกลับไปตายที่หลุมศพของตนอีกครั้ง
ในปี ค.ศ. 1937 โซรา เนียล เฮิร์สตัน ซึ่งกำลังศึกษาเรื่องคติชนวิทยาของประเทศเฮติได้พบกับสตรีที่ครอบครัวอ้างว่าเป็นซอมบีของเฟลิเซีย เฟลิกซ์ เมนเทอร์ ซึ่งเสียชีวิตและได้รับการฝังเมื่อสามสิบปีก่อนหน้านั้น เฮิร์สตันได้ตามสืบข่าวลือเรื่องของคนที่ถูกยาที่มีผลทางจิตเข้าไป แต่ก็ไม่สามารถหาผู้ที่ยอมให้ข้อมูลที่ชัดเจนได้ เธอเชื่อว่ารากฐานของลัทธิวูดูนั้นน่าจะเป็นแพทยศาสตร์ที่มีการใช้ยาซึ่งวิทยาศาสตร์ยังไม่รู้จักมากกว่าจะเป็นพิธีกรรม
เวท ดาวิส ได้เขียนถึงเรื่องซอมบีในทางแพทยศาสตร์จากประสบการณ์ที่เดินทางไปเฮติในปี ค.ศ. 1982 ไว้ในหนังสือสองเล่มคือ The Serpent and the Rainbow และ Passage of Darkness: The Ethnobiology of the Haitian Zombie ดาวิสระบุว่าซอมบีนั้นเกิดจากผงแป้งสองชนิดเข้าไปในกระแสเลือด โดยแป้งชนิดแรกคือ coup de poudre ซึ่งมีพิษที่เรียกว่า tetrodotoxin ซึ่งเป็นพิษกับระบบประสาทและพบได้ในเนื้อของปลาปักเป้า ส่วนแป้งประเภทที่สองนั้นเป็นยากล่อมประสาท เมื่อใช้รวมกันแล้ว บอคอร์จะสามารถควบคุมเหยื่อผู้เคราะห์ร้ายได้
ดาวิสบรรยายถึงกระบวนการนี้ว่า ก่อนอื่นนั้นผู้เป็นซอมบีจะอยู่ในสภาพเหมือนตาย จากนั้นก็จะตื่นขึ้นมาด้วยสภาพจิตใจที่สับสน และบอคอร์ก็จะใช้ยาและการสะกดจิตซึ่งเสริมโดยความเชื่อของเฮติให้คิดว่าตนตายไปแล้วและกลายเป็นซอมบี
ซอมบิ (zombi) ยังเป็นชื่อหนึ่งของโลอา งูดัมบาลา (Damballah) ซึ่งมีต้นกำเนิดจากแถบไนเจอร์-คองโก ลัทธิวูดูในแอฟริกาตะวันตก
ไซคลอปส์

ไซคลอปส์ (กรีก: Κύκλωψ; ละติน: Cyclops หรือ Kyklops) หรือ อสูรตาเดียว เป็นสัตว์ประหลาดในตำนานกรีก
ชื่อไซคลอปส์ถูกใช้ระบุถึงยักษ์ตาเดียวสองชนิด โดยชนิดแรกเป็นลูกของเจ้านภา อูรานอสและพระแม่ธรณี ไกอา ซึ่งไซครอปส์จำพวกนี้มีเด่น ๆ 3 ตน คือ อาจีรอส บรอนทีส และสเตอร์โรพีท มักจะถือค้อนอันใหญ่ มีพลังแห่งสายฟ้า และมีฝีมือในด้านช่างเหล็ก ไซคลอปส์กลุ่มนี้ถูกยูเรนัสกักขังไว้ในทาทารัส จนกระทั่งซุสปลดปล่อยออกมาหลังจากที่โค่นโครนัสผู้เป็นบิดา ซึ่งไซคลอปส์ได้ตอบแทนโดยตีอาวุธต่าง ๆ ให้เหล่าเทพ ได้แก่ สายฟ้าให้แก่ ซุส สามง่าม ให้แก่ โพไซดอน หมวกล่องหน ให้แก่ ฮาเดส และเหล่าไซคลอปส์ได้เป็นลูกมือของเทพแห่งช่างเหล็กเฮฟเฟสตุสในเวลาต่อมา จนกระทั่งถูกอพอลโลสังหารเพื่อล้างแค้นให้แอสคิวลาปิอัสที่ถูกซุสใช้สายฟ้าฟาด
ไซคลอปส์กลุ่มที่สองเป็นลูกหลานของโพไซดอนและพรายน้ำโทซา ไซคลอปส์กลุ่มนี้กินมนุษย์เป็นอาหาร โดยมีบทบาทในเรื่องโอดิสซีย์ 
ไซคลอปส์มีความนิยมมากเหมือนกัน เช่นไซคลอปส์ในการ์ตูน ไซคลอปส์ในเกม หรือในนวนิยาย
อัมเบรลลาคอร์ปอเรชัน

อัมเบรลลาคอร์ปอเรชัน (Umbrella Corporation) เป็นชื่อบริษัท ในเกม และภาพยนตร์ "Resident Evil" (หรือ "Bio Hazard"" ใน เวอร์ชันต้นฉบับ) ไม่ใช่เรื่องจริงที่เกิดขึ้น บริษัท อัมเบรลลา ทำการทดลองเกี่ยวกับการตัดต่อพันธุกรรมของเชื้อโรคในสิ่งก่อสร้างที่เรียกว่า "รวงผึ้ง" (The Hive) และมีการรั่วไหลทำให้เกิดการติดเชื้อ โดยเนื้อเรื่องในส่วนของเกมกับภาพยนตร์จะแตกต่างกัน หลังจากจบเนื้อเรื่องในภาคแรกแล้ว ในภาคที่สองจะพูดถึงการติดเชื้อที่ระบาดไปถึงเมือง Raccoon City (เมืองสมมติ) ซึ่งเป็นเป็นเมืองเล็กๆ ที่อยู่ตรงรอยต่อระหว่าง สหรัฐ กับ แคนนาดา โดยตามเนื้อเรื่องนั้น เมืองนี้ได้ถูกลบออกจากแผนที่โลกไปแล้ว
"ดูเพิ่ม".
เรซิเดนต์อีวิล 7:เนื้อเรื่อง
พิกซี

พิกซี หรือ ภูตฝรั่ง  เป็นหนึ่งในเชื้อสายเผ่าพันธ์นางฟ้าแฟรี มีลักษณะเป็นภูตตัวเล็ก ๆ ไม่มีปีก สูงไม่เกิน 1 ฟุต (ตามปกติ) และสามารถขยายหรือลดขนาดของตัวเองได้ ในความเชื่อเรื่องพิกซีนั้นเป็นที่แพร่หลายในแถบชนบทของอังกฤษ เช่น เดวอน ซอเมอร์เซต และคอร์นวอลล์ ซึ่งทำให้เชื่อว่าน่าจะมีรากฐานมาจากวัฒนธรรมเคลต์
ไก่จุก

ไก่จุก (ชื่อวิทยาศาสตร์: "Rollulus rouloul") เป็นนกในวงศ์ Phasianidae และเป็นชนิดเดียวในสกุล "Rollulus" 
ลักษณะ.
ไก่จุกมีลำตัวกลม หางสั้น ยาว 25 เซนติเมตร เพศผู้ใหญ่กว่าเพศเมียเล็กน้อย ทั้งสองเพศมีหนังสีเลือดหมูรอบดวงตา ขาแดงไม่มีเดือย
เพศผู้มีสีเขียวเหลือบด้านบน ด้านล่างเป็นสีน้ำเงินเข้ม มีแผงปีกสีน้ำตาลอ่อน หัวมีแผงหงอนยาวสีแดง กระหม่อมด้านหน้ามีสีขาวและมีขนพู่สีดำยาว เพศเมียมีขนสีเขียวถั่ว ปีกสีน้ำตาล หัวสีเทาดำและมีขนพู่สีดำยาว ปากสีดำ
พฤติกรรม.
ไก่จุกมักหากินตัวเดียวหรือเป็นคู่บนพื้นดิน กินผลไม้ เมล็ดพืช และสัตว์ไม่มีกระดูกสันหลังเป็นอาหาร หากตกใจจะวิ่งหนีหรือโผบินในระยะใกล้ ๆ ได้ ไก่จุกจะทำรังบนพื้นซ่อนตัวอยู่ภายใต้กองเศษซากใบไม้ ออกไข่ห้าหรือหกใบ มีสีขาว ฟักใน 18 วัน ไก่จุกจะต่างจากไก่ทั่วไป โดยพ่อแม่จะป้อนอาหารให้ลูกจากปากสู่ปากแทนที่จะจิกกินบนพื้นแบบไก่อื่น และไก่จุกจะนอนในรังเมื่อยังเล็ก
สถานะการอนุรักษ์.
อาศัยอยู่ในป่าดิบชื้นที่ลุ่มในภาคใต้ของพม่า ภาคใต้ของไทย มาเลเซีย สุมาตรา และบอร์เนียว 
มีความกังวลเกี่ยวกับผลของการทำลายถิ่นที่อยู่อาศัยของนกชนิดนี้โดยเฉพาะการตัดไม้ แต่ดูเหมือนว่ามันจะค่อนข้างปรับตัวได้ดีกว่าไก่ฟ้าชนิดอื่น ๆ ในเอเชียตะวันออกเฉียงใต้ ไก่จุกถูกประเมินเป็นชนิดพันธุ์ใกล้ถูกคุกคามในบัญชีแดงของสหภาพเพื่อการอนุรักษ์ธรรมชาติของไซเตส
ไก่นวล

ไก่นวล  เป็นนกในวงศ์ Phasianidae พบได้ในบรูไน, อินโดนีเซีย, มาเลเซีย, พม่า และ ประเทศไทยตั้งแต่แนวเทือกเขาตะนาวศรีลงไป
มีถิ่นอาศัยในป่าแล้งเขตร้อนและกึ่งเขตร้อน ป่าชื้นพื้นราบและเขาสูงเขตร้อนและกึ่งเขตร้อน อาจจะอยู่บนที่สูงกว่า 900 เมตรก็ได้ สถานะปัจจุบันกำลังถูกคุกคามจากการสูญเสียถิ่นอาศัย และเป็นสัตว์ป่าคุ้มครองในประเืทศไทย ที่มีรายงานพบเพียงแค่ไม่กี่ครั้งเท่านั้นเอง
มีขนาดลำตัวยาว 35 เซนติเมตร ลำตัวสีน้ำตาลออกเหลืองและมีลายขีดบนหลังและปีก มีจะงอยปากโค้งยาวสีคล้ำเห็นเด่นชัด นกตัวผู้มีแถบสีเทาคาดบริเวณคอตอนล่าง นกตัวเมียมีแถบนี้สีน้ำตาลแดง แข้งและเท้าสีเหลือง ทั้งสองเพศมีเดือยแหลมที่ขาข้างละอัน ลักษณะพิเศษ คือ ปลายของเดือยจะโค้งงอลงด้านล่าง
ไก่ป่า

ไก่ป่า หรือ ไก่เถื่อน (ชื่อวิทยาศาสตร์: "Gallus gallus") อยู่ในวงศ์ไก่ฟ้าและนกกระทา (Phasianidae) จัดเป็นนก￼￼ที่มีขนาดเล็กถึงขนาดกลาง ขนาดลำตัว 46-73 เซนติเมตร พบการกระจายอยู่ในเขตศูนย์สูตรโดยมีการกระจายตั้งแต่ประเทศอินเดียจนถึงเวียดนาม และประเทศจีนตอนใต้ จนไปถึงเกาะต่าง ๆ ในประเทศอินโดนีเซีย จัดเป็นไก่สายพันธุ์ดั้งเดิมและเป็นต้นตระกูลของไก่บ้านที่เลี้ยงกันเป็นสัตว์เศรษฐกิจในปัจจุบันนี้ 
อนุกรมวิธาน.
ชนิดย่อยของ "Gallus gallus" มีจำนวนมาก ซึ่งรวมไปถึง:
พฤติกรรม.
อาศัยตามป่าไผ่ ป่าดิบแล้ง และป่ารอยต่อระหว่างป่าดิบแล้งและป่าเต็งรัง หากินเป็นกลุ่มเล็ก ๆ อยู่ตามพื้นป่า ตัวผู้ไม่ชอบร้องเหมือนตัวเมีย ในฝูงหนึ่งจะมีตัวผู้คุมตัวเมียหลายตัว ตัวผู้มักขันเป็นระยะ ๆ โดยเฉพาะในช่วงตอนเช้าและพลบค่ำ หากินเวลากลางวัน ตามพื้นดิน บินได้ไม่ไกลและไม่สูงมาก 
ไก่ป่าผสมพันธุ์ในฤดูร้อน สร้างรังอยู่ตามพื้นดินตามกอหญ้า กอไผ่ วางไข่ 6 - 12 ฟอง ระยะฟักไข่ 21 วัน ลูกไก่แรกเกิดมีขนอุยสีเหลืองสลับลายดำทั่วลำตัว เมื่อขนแห้งก็เดินตามแม่ไปหากินได้ทันที โดยทั่วไปไก่ป่าเพศผู้จะเริ่มสืบพันธุ์ได้เมื่ออายุ 2 ปี แต่ในเพศเมียจะสืบพันธุ์ได้ตั้งแต่อายุ 1 ปี โดยมีช่วงการผสมพันธุ์ตั้งแต่เดือนพฤศจิกายน ถึงเดือนพฤษภาคม ในช่วงนี้ไก่ป่าเพศผู้จะมีสีสันสวยงามมาก
ในประเทศไทย.
สำหรับในประเทศไทยแล้วพบไก่ป่า 2 ชนิดย่อย คือ 
1. ไก่ป่าตุ้มหูขาว ("Gallus gallus gallus") มีการกระจายพันธุ์อยู่ทางภาคตะวันออกของไทย, เวียดนาม, ลาว, กัมพูชา 
2. ไก่ป่าตุ้มหูแดง ("Gallus gallus spadiceus") พบการกระจายพันธุ์ในพม่า, มณฑลยูนาน ในประเทศจีน ในประเทศไทย ยกเว้นทางภาคตะวันออก, ลาวบางส่วน, มาเลเซีย และทางตอนเหนือของเกาะสุมาตรา 
ทั้งสองชนิดย่อยมีข้อแตกต่างตรงที่ไก่ป่าตุ้มหูขาวนั้นจะมีลักษณะของขนบริเวณคอยาว และเนื้อบริเวณติ่งหูมีขนาดใหญ่มีแต้มสีขาว ส่วนในไก่ป่าตุ้มหูแดงนั้นลักษณะของขนคอจะยาวปานกลาง เนื้อบริเวณตุ้มหูมีขนาดเล็กและมักจะมีสีแดงซึ่งตามหลักฐานทางชีวโมเลกุล แล้วพบว่าไก่ป่าตุ้มหูขาวนั้นเป็นบรรพบุรุษของไก่บ้านทั้งหลาย
สถานภาพ.
ปัจจุบัน ไก่ป่าจัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2562
ไก่ฟ้าพญาลอ

ไก่ฟ้าพญาลอ (ชื่อวิทยาศาสตร์: "Lophura diardi") เป็นนกขนาดกลางในวงศ์ไก่ฟ้าและนกกระทา (Phasianidae) มีขนสวยงาม พบในประเทศไทย, กัมพูชา, ลาว และเวียดนาม
ลักษณะทั่วไป.
ไก่ฟ้าพญาลอเป็นไก่ฟ้าที่มีความสวยงามที่สุดชนิดหนึ่งของประเทศไทย เป็นไก่ขนาดกลาง ยาวประมาณ 80 ซม. ตัวผู้มีหน้ากากสีแดงสด บนหัวมีเส้นขนแตกพุ่มตรงปลายสีดำเหลือบน้ำเงินยาวโค้งไปด้านหลัง ปากสีเหลืองขุ่น รอบคางใต้หน้ากากลงมามีขนสีดำ ลำตัวด้านบน อก คอ และปีกมีสีเทา ลักษณะเด่นคือ ขนตอนท้ายของลำตัวใกล้โคนหางจะมีสีเหลืองแกมสีทองเห็นได้ชัดเจนขณะกระพือปีกขนคลุมโคนหางมีสีดำเหลือบน้ำเงินขอบสีแดงอิฐซ้อนกันหลายชั้น หางมีสีดำเหลือบเขียวยาวและโค้งลง ขนคลุมปีกมีลายสีดำขอบขาว ท้องสีดำ แข้งสีแดงมีเดือย ตัวเมียหน้าสีแดง บริเวณหน้าอก คอ หลังมีสีน้ำตาลแกมแดง ท้องมีลายเกล็ดน้ำตาลแดงขอบสีขาว ปีกมีสีดำสลับด้วยลายสีขาวตามแนวขวาง หางคู่บนสีดำสลับขาวส่วนคู่ล่างถัดลงมา สีน้ำตาลแกมแดง แข้งสีแดงไม่มีเดือย
การกระจายพันธุ์และถิ่นอาศัย.
ไก่ฟ้าพญาลอพบในประเทศไทย, กัมพูชา, ลาว และเวียดนาม ในประเทศไทยพบทางภาคเหนือ ภาคตะวันออกเฉียงเหนือ และภาพตะวันออกเฉียงใต้ อาศัยตามป่าทึบเช่นป่าดงดิบแล้ง ป่าดงดิบชื้น และป่าดงดิบเขา แต่บางครั้งพบอยู่ตามป่าโปร่ง เช่นป่าเต็งรังป่าเบญจพรรณ ในระดับความสูงไม่เกิน 800 เมตรจากระดับน้ำทะเล
พฤติกรรม.
ในธรรมชาติไก่ฟ้าพญาลอมีนิสัยป้องกันอาณาเขต ตัวผู้ชอบอาศัยอยู่โดดเดี่ยวหรือจับคู่หากินกับตัวเมียในฤดูผสมพันธุ์ ออกหากินตอนกลางวันและขึ้นคอนนอนตามต้นไม้สูงในเวลากลางคืน เป็นไก่ฟ้าที่เลี้ยงง่ายที่สุด ไม่ขี้อาย มักพบเห็นได้ง่ายตามถนนที่ผ่านป่า
อาหาร.
ไก่ฟ้าพญาลอกิน ตัวหนอน แมลงต่าง ๆ ไส้เดือน สัตว์ขนาดเล็ก เมล็ดหญ้า เมล็ดพืช เมล็ดข้าวชนิดต่างๆ ยกตัวอย่างเช่น ข้าวไรซ์เบอร์รี่ ข้าวเจ้าหอมนิล และข้าวขาวดอกมะลิ ผลไม้สุกที่หล่นตามพื้น เช่นลูกไทร และพวกขุยไผ่ เป็นอาหาร และชอบกินพวกสัตว์มากกว่าพืช ถ้าเลี้ยงในกรงสามารถเลี้ยงด้วยอาหารสำเร็จรูบสำหรับไก่เนื้อหรือไก่ไข่ตามช่วงอายุต่างๆที่มีขายตามท้องตลาดแล้วเสริมด้วยอาหารจำพวก หนอนนก ปลวก รวมทั้งผลไม้และวิตามินสำหรับละลายในน้ำ ไก่ฟ้าพยาลอโตเต็มวัยกินอาหารสำเร็จรูปเฉลี่ย 35.00กรัม/ตัว/วัน
การผสมพันธุ์.
กล่าวกันว่า ไก่ฟ้าพญาลอในธรรมชาติเป็นสัตว์ที่จับคู่ประเภทผัวเดียวเมียเดียว ซึ่งต่างจากการนำมาเลี้ยงในกรงที่ตัวผู้ตัวเดียวสามารถผสมพันธุ์กับตัวเมียได้หลายตัว ฤดูผสมพันธุ์อยู่ระหว่างเดือนกุมภาพันธ์ถึงเดือนกรกฎาคม ตัวผู้เกี้ยวตัวเมียโดยใช้วิธียืดอก กางปีก และกระพือปีกถี่ๆ การผสมพันธุ์ตัวเมียจะหมอบลงกับพื้น ตัวผู้ขึ้นเหยียบหลังใช้ปากจิกหัวตัวเมียแล้วผสมพันธุ์อย่างรวดเร็ว การวางไข่แต่ละฟองไม่คงที่ขนาดและรูปร่างไข่จะอ้วนป้อมคล้ายลูกข่าง ไม่เรียวยาวเหมือนไก่ฟ้าชนิดอื่น ไข่ใช้เวลาฟัก 23-25 วัน สามารถแยกเพศได้ตั้งแต่แรกเกิดโดยตัวผู้จะมีขอบหนังหน้ากากเด่นชัดกว่าตัวเมีย แต่จะแยกเพศได้แน่นอนจากรูปร่างและสีขนเมื่อมีอายุประมาณ 4-5 สัปดาห์ สามารถผสมพันธุ์และวางไข่ได้เมื่ออายุประมาณ 2 ปี
สถานภาพ.
ปัจจุบันในธรรมชาตหายากมากกฎหมายจัดให้ไก่ฟ้าพญาลอเป็นสัตว์ป่าคุ้มครองและเป็นสัตว์ป่าที่มีแนวโน้มจะสูญพันธุ์ จึงมีผู้สนใจนำเข้าพ่อแม่พันธุ์จากต่างประเทศซึ่งมีราคาค่อนข้างแพงมาก ปัจจุบันราชการได้มีการส่งเสริมให้มีการเพาะเลี้ยง โดยมีผู้ได้รับอนุญาตอย่างถูกต้องตามกฎหมาย
ไก่ฟ้าหน้าเขียว

ไก่ฟ้าหน้าเขียว (ชื่อวิทยาศาสตร์: "Lophura ignita") เป็นไก่ฟ้าที่มีความสวยงาม มีลักษณะเด่นคือมีแผ่นหนังที่หน้าสีฟ้า ต่างจากไก่ฟ้าชนิดอื่นๆที่มีแผ่นหนังสีแดง พบในประเทศไทย มาเลเซีย บอร์เนียว และสุมาตรา
อนุกรมวิธาน.
มี 4 ชนิดย่อย
ลักษณะทั่วไป.
เป็นไก่ฟ้าขนาดกลาง มีแผ่นหนังที่หน้าสีฟ้า ขาสีแดง ตัวผู้ยาว 67 - 72 ซม. มีขนหงอนบนหัว ขนที่คอหน้าอกและหลังตอนบนมีสีเหลือบเขียวอมน้ำเงิน ส่วนล่างของหลังมีสีแดงแกมน้ำตาล ขนหางคู่กลาง 2 คู่มีสีขาว คู่ต่อมาครึ่งด้านในเป็นสีขาว ครึ่งด้านนอกเป็นสีดำ คู่ต่อ ๆ มาสีดำ ตัวเมียยาว 57 - 60 ซม. ขนส่วนใหญ่มีสีน้ำตาลแกมแดง ขนใต้ท้องสีน้ำตาลแกมดำมีขอบขาว
การกระจายพันธุ์และถิ่นอาศัย.
มีถิ่นกำเนิดในตอนใต้ของไทยตลอดจนถึงมาเลเซีย บอร์เนียวและสุมาตรา ในประเทศไทยมีเฉพาะภาคใต้เท่านั้น พบในป่าดงดิบที่เป็นป่าต่ำ ไม่ชอบออกหากินตามป่าโปร่งหรือที่โล่งเตียน ชอบอยู่ป่าต่ำมากกว่าป่าสูง 
พฤติกรรม.
ไก่ฟ้าหน้าเขียวอยู่รวมกันเป็นฝูงเล็ก ๆ มีตัวผู้เป็นจ่าฝูง หากินตอนกลางวันตามป่าดงดิบชื้นที่ทึบในระดับที่ไม่สูงมากนัก อาจพบใกล้ลำธาร ไม่ค่อยออกมาในที่โล่ง เมื่อเห็นศัตรูจะวิ่งหนีเข้าซ่อนตามพุ่มไม้ บางครั้งจะบินหนีไปใกล้ ๆ แล้วลงเดินวิ่งต่อไป กินแมลงต่าง ๆ ตัวหนอน ยอดหญ้า พืชอ่อน ๆ เมล็ดพืช และผลไม้บางชนิดเป็นอาหาร
การสืบพันธุ์.
ผสมพันธุ์ประมาณเดือนเมษายนถึงมิถุนายน ทำรังใต้พุ่มเตี้ย ๆ ที่รกทึบ ทำรังด้วยใบไม้และใบหญ้าแห้ง ๆ วางไข่ครั้งละประมาณ 4 - 8 ฟอง ตัวเมียจะฟักไข่หลังจากออกไข่ฟองสุดท้ายแล้ว ใช้เวลาฟักไข่ทั้งสิ้น 24 - 25 วัน ลูกไก่ฟ้าหน้าเขียว แรกเกิดมีขนอุยคลุมทั่วตัว เมื่อลืมตาลุกขึ้นยืนเดินได้ ก็จะเดินตามแม่ไปหาอาหารได้หลังออกจากไข่ 3 - 4 ชั่วโมง
ด้วงงวง

ด้วงงวง เป็นด้วงในวงศ์ใหญ่ Curculionoidea ลักษณะเป็นแมลงกินพืชขนาดเล็ก ยาวประมาณ 6 มิลลิเมตร มีด้วงงวงประมาณ 97,000 ชนิดที่เป็นที่รู้จัก ซึ่งส่วนใหญ่อยู่ในวงศ์ Curculionidae ด้วงเจาะเปลือกไม้สนซึ่งแม้จะมีลักษณะทางสัณฐานวิทยาต่างจากด้วงงวงก็จัดอยู่ในวงศ์นี้เช่นกัน แต่อยู่ในวงศ์ย่อย Scolytinae ด้วงงวงมีชื่อสามัญในภาษาอังกฤษคือ weevil ซึ่งมีรากศัพท์มาจากภาษาอังกฤษโบราณ wifel ที่แปลว่า "ด้วง" แมลงบางชนิดใช้ชื่อ weevil แต่ไม่ได้เกี่ยวข้องกับด้วงงวง เช่น มอดสมุนไพร (biscuit weevil, "Stegobium paniceum") อยู่ในวงศ์ Ptinidae
ด้วงงวงมีลักษณะเด่นคือ งวง (rostrum) ซึ่งใช้กัดกินเมล็ดพืช ต่างจากท่องวง (proboscis) ที่แมลงอย่างผีเสื้อ ผึ้งและยุงใช้เจาะหรือดูดอาหาร ด้วงงวงส่วนใหญ่บินได้ เช่น ด้วงงวงข้าว ("Sitophilus oryzae") แต่บางส่วน เช่น ด้วงงวงสกุล "Otiorhynchus" บินไม่ได้
ด้วงงวงส่วนใหญ่ถือเป็นสัตว์รังควานเนื่องจากเป็นศัตรูพืช ด้วงงวงข้าวสาลี ("Sitophilus granarius") ทำลายเมล็ดธัญพืช ส่วนด้วงงวงเจาะสมอฝ้าย ("Anthonomus grandis") กัดกินดอกฝ้าย อย่างไรก็ตามเกษตรกรใช้ด้วงงวงบางชนิดในการควบคุมพืชรุกราน
ด้วงงวงชนิด "Austroplatypus incompertus" เป็นหนึ่งในแมลงไม่กี่ชนิดนอกอันดับแตน (Hymenoptera) และอันดับย่อยปลวก (Isoptera) ที่มีระบบสังคมแบบพึ่งพาอาศัย
ด้วงเจาะเปลือกไม้สน

ด้วงเจาะเปลือกไม้สน เป็นชื่อสามัญสำหรับวงศ์ย่อยของด้วง Scolytinae ก่อนหน้านั้นเคยจัดให้เป็นวงศ์เฉพาะ (Scolytidae) แต่ปัจจุบันเข้าใจว่าเป็นเคลดเฉพาะในวงศ์ "ด้วงงวงแท้" (Curculionidae)
อนุกรมวิธาน.
มีด้วงเจาะเปลือกไม้สนที่ได้รับการบรรจุประมาณ 6,000 ชนิดใน 246 สกุล ซึ่งจัดอยู่ใน 26 เผ่าเฉพาะ
ด้วงหมัดผัก

ด้วงหมัดผัก  เป็นด้วงกระโดดขนาดเล็กจากวงศ์ด้วงใบไม้ (Chrysomelidae) ที่เป็นส่วนหนึ่งของเผ่า Alticini ซึ่งอยู่ในวงศ์ย่อย Galerucinae ในอดีต ด้วงหมัดผักเคยจัดอยู่ในวงศ์ย่อยของตนเอง
สกุลที่เลือกไว้.
รายการสกุลนี้ไม่สมบูรณ์ โดยนำมาจาก ITIS บางส่วน และอาจรวมสกุลที่ข้อมูลอื่นจัดให้อยู่ในบริเวณอื่น
<templatestyles src="Div col/styles.css"/>
ด้วงไฟ

ด้วงไฟ  เป็นด้วงในวงศ์ Meloidae ที่เรียกเช่นนี้มาจากการหลั่งสารป้องกันตุ่มน้ำ cantharidin มีชนิดเท่าที่รู้จักทั่วโลกประมาณ 7,500 ชนิด
ประวัติวิวัฒนาการ.
คาดการณ์ว่าวงศ์ที่เริ่มแยกจากกันในช่วงยุคครีเทเชียสตอนต้น ฟอสซิลที่เก่าแก่ที่สุดของกลุ่มนี้คือตัวอ่อน (triangulin) แบบ phoretic บนแมลง schizopterid จากอำพันพม่ายุคครีเทเชียสตอนกลาง อายุประมาณ 99 ล้านปีก่อน
ค็อทบุส

ค็อทบุส ([ˈkɔtbʊs] ; ซอร์เบียล่าง: , [ˈxɨɕɛbus]) เป็นเมืองหนึ่งในรัฐบรันเดินบวร์ค ประเทศเยอรมนี อยู่ห่างจากเบอร์ลินไปทางตะวันออกเฉียงใต้ประมาณ 125 ก.ม. บนแม่น้ำชเปร มีประชากร 106,415 คน สำรวจเมื่อสิ้นปี พ.ศ. 2548
ตั้งแต่ ค.ศ. 1949 จนถึงการรวมประเทศเยอรมนีใน ค.ศ. 1990 ค็อทบุสเป็นส่วนหนึ่งของประเทศเยอรมนีตะวันออก
วัฒนธรรมและการศึกษา.
ค็อทบุส ("Chośebuz") เป็นศูนย์กลางวัฒนธรรมของชนกลุ่มน้อยซอร์เบียล่าง ป้ายสัญลักษณ์จำนวนมากในเมืองมีสองภาษา และมี Gymnasium (โรงเรียนมัธยมศึกษาแบบยุโรป) ที่สอนเป็นภาษาซอร์เบียล่าง แต่ภาษาซอร์เบียนั้นไม่ค่อยพบใช้กันในที่ทั่วไปนัก
ค็อทบุสเป็นที่ตั้งของมหาวิทยาลัยเทคนิคแห่งบรันเดินบวร์ค (BTU) และโรงเรียนคณิตศาสตร์และวิทยาศาสตร์ Max-Steenbeck-Gymnasium ซึ่งเป็นหนึ่งในโรงเรียนที่ดีที่สุดของเยอรมนีในการแข่งขันนานาชาติ
เมืองพี่น้อง.
ค็อทบุสเป็นเมืองพี่น้องกับเมืองดังนี้:
<templatestyles src="Div col/styles.css"/>
ด้วงยีราฟ

ด้วงยีราฟ (Trachelophorus giraffa) เป็นชนิดของด้วงงวงขนาดเล็กที่พบได้เฉพาะในประเทศมาดากัสการ์
นักล่า.
การวิจัยยังไม่พบนักล่าที่มุ่งเป้าไปที่ด้วงยีราฟโดยเฉพาะ นักล่าทั่วไปในป่ามาดากัสการ์ที่ล่าด้วงและตัวอ่อนของด้วงโดยทั่วไปคือ นกและสัตว์เลี้ยงลูกด้วยนมขนาดเล็ก เช่น ลีเมอร์และฟอสซา
กาโรตาจีอีปาเนมา

"กาโรตาจีอีปาเนมา" หรือ "เดอะเกิร์ลฟอร์มอีปาเนมา" (, "เด็กสาวจากอีปาเนมา") เป็นเพลงในแนวบอสซาโนวา ที่มีชื่อเสียงที่สุด เป็นเพลงฮิตไปทั่วโลกในช่วงกลางทศวรรษ 1960 และได้รับรางวัลแกรมมี่ในปี ค.ศ. 1965
เพลงกาโรตาจีอีปาเนมาต้นฉบับแต่งขึ้นในปี ค.ศ. 1962 ทำนองโดยแอนโตนิโอ คาร์ลอส โจบิม คำร้องภาษาโปรตุเกส ต้นฉบับโดยวินิเชียส เดอ มอเรียน ส่วนคำร้องภาษาอังกฤษในชื่อ The Girl from Ipanema แต่งขึ้นในภายหลังโดยนอร์แมน กิมเบล
เพลงนี้ถูกบันทึกเสียงวางจำหน่ายเป็นครั้งแรกในปี 1962 โดยเปรี รีเบย์รู (Pery Ribeiro) แต่ฉบับที่เป็นที่นิยมที่สุด ขับร้องโดย แอสทรูด กิลแบร์โต ในผลงานชุด "เก็ตส์/ชิลเบร์ตู" ของสแตน เก็ตส์ และจาว กิลแบร์โต บันทึกเสียงที่นิวยอร์ก ในเดือนเมษายน 1963 ซึ่งได้รางวัลแกรมมี่ด้วย
จนถึงปัจจุบัน เพลงนี้ถูกบันทึกเสียงใหม่โดยศิลปินมากมาย อาทิเช่น แนท คิง โคล, เอลลา ฟิทซ์เจอรัลด์, เพ็กกี ลี, ไดอานา ครอลล์, ออสการ์ พีเตอร์สัน, ลู รอว์ลส, แฟรงค์ สินาตรา, ซาราห์ วอห์น, มาดอนน่า, ไมเคิล โบลตัน รวมทั้งถูกนำไปตีความใหม่ด้วยดนตรีแนวอื่น ๆ ทั้งแจ๊ซ ร็อค บลูส์ ในบางครั้ง หากศิลปินที่นำมาร้องเป็นผู้หญิง ก็อาจเปลี่ยนชื่อเพลงเป็น The Boy from Ipanema ("เด็กหนุ่มจากอีปาเนมา")
สาวน้อยจากอีปาเนมา.
อีปาเนมา เป็นตำบลหนึ่งอยู่ทางตอนใต้ของรีโอเดจาเนโร บราซิล มีชื่อเสียงเรื่องชายหาดที่งดงามในยามพระอาทิตย์ตก ซึ่งทอม โจบิม และวินิเชียส พักอาศัยอยู่ในย่านนี้ ขณะแต่งเพลงนี้
มีเรื่องเล่าว่า ทุกวันขณะที่ ทอม โจบิม และ วินิเชียส นั่งอยู่ที่บาร์ชื่อ "เวโลโซ" (Veloso) จะมีสาวน้อยวัย 15 ปีคนหนึ่งซึ่งพักอาศัยอยู่ที่ถนนมอนเทเนโกร เดินผ่านบาร์ที่ทั้งสองนั่งอยู่ ไปที่ชายหาดอีปาเนมา จนเป็นแรงบันดาลใจให้แต่งเพลงนี้ขึ้นมา สาวน้อยคนนี้มีชื่อว่า เฮโลอีซา เอเนอีดา เมเนเซส ปาเอส พินโต (ปัจจุบันใช้ชื่อว่า เฮโลอีซา พินเฮอีโร)
ในเอกสารบางแหล่งกล่าวว่า จริง ๆ แล้ว เพลงนี้เป็นเพลงที่วินิเชียสแต่งขึ้นสำหรับละครเพลง ใช้ชื่อว่า "Menina que Passa" ("The Girl Who Passes by") ส่วนเรื่องเล่าที่ว่า โจบิมและวินิเชียส นั่งอยู่ที่บาร์แล้วมีสาวสวยเดินผ่านไปลงทะเลนั้น เป็นเรื่องที่นำมาโยงในภายหลัง
ปัจจุบัน บาร์เวโลโซ และ ถนนมอนเทเนโกร รวมถึงชายหาดอีปาเนมา จัดเป็นสถานที่ท่องเที่ยวชั้นนำของบราซิล ผู้คนจำนวนมากเดินทางมาที่นี่ เพื่อค้นหา สาวน้อยจากอีปาเนมา อันเป็นผลมาจากมาความโด่งดังของเพลงนี้ แม้กระทั่งถนนมอนเทเนโกร ปัจจุบันก็เปลี่ยนชื่อเป็น ถนน "วินิเชียส เดอ มอเรียน" และบาร์เวโลโซ ก็เปลี่ยนชื่อเป็น บาร์ "กาโรตาจีอีปาเนมา"
ส่วน เฮโลอีซา พินเฮอีโร ซึ่งถูกอ้างอิงตลอดมาว่า เป็นแรงบันดาลใจให้เกิดเพลงนี้ ได้เปิดร้านขายเสื้อผ้าบูติก ใช้ชื่อว่า "กาโรตาจีอีปาเนมา" ปรากฏว่าถูกทายาทของโจบิม และวินิเชียส ฟ้องร้องว่าละเมิดลิขสิทธิ์ และบังคับให้เปลี่ยนไปใช้ชื่ออื่น
กีฬามหาวิทยาลัยแห่งประเทศไทย

กีฬามหาวิทยาลัยแห่งประเทศไทย  เป็นการแข่งขันมหกรรมกีฬาหลากหลายชนิดระหว่างมหาวิทยาลัยในประเทศไทย ซึ่งมีการจัดขึ้นในทุก ๆ ปี โดยเริ่มจัดการแข่งขันครั้งแรก เมื่อปี พ.ศ. 2513
ภายใต้การควบคุมดูแลของคณะกรรมการกีฬามหาวิทยาลัยแห่งประเทศไทย (กกมท.)
ประวัติ.
กีฬามหาวิทยาลัยแห่งประเทศไทย เป็นการแข่งขันกีฬาระหว่างมหาวิทยาลัยต่าง ๆ ในประเทศไทย โดยมีความเป็นมานับแต่ก่อนปี พ.ศ. 2500 มีการจัดแข่งขันกีฬาระหว่างมหาวิทยาลัยขึ้น แต่ยังมีมหาวิทยาลัยเข้าร่วมไม่มากนัก โดยมีมหาวิทยาลัยที่เข้าร่วมการแข่งขันเพียง 5 มหาวิทยาลัย ได้แก่ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยแพทยศาสตร์ มหาวิทยาลัยธรรมศาสตร์ และมหาวิทยาลัยศิลปากร ซึ่งการแข่งขันครั้งนั้นยังไม่ได้เรียกว่าการแข่งขันกีฬามหาวิทยาลัยแห่งประเทศไทย รวมทั้งรูปแบบการแข่งขันก็ไม่ได้มีการแข่งขันกีฬาหลายชนิดอย่างเช่นในปัจจุบัน
จนกระทั่ง พ.ศ. 2513 ได้มีการจัดการแข่งขันกีฬามหาวิทยาลัยแห่งประเทศไทยขึ้นเป็นครั้งแรกที่มหาวิทยาลัยเชียงใหม่ มีการเปลี่ยนแปลงรูปแบบการแข่งขันโดยเพิ่มชนิดกีฬาเป็น 12 ชนิด ใช้เวลาจัดการแข่งขันประมาณ 1 สัปดาห์ และมีมหาวิทยาลัยเข้าร่วมจำนวน 8 มหาวิทยาลัย
ปัจจุบันการแข่งขันกีฬามหาวิทยาลัยแห่งประเทศไทยจัดขึ้นต่อเนื่องเป็นประจำทุกปี ซึ่งมหาวิทยาลัยที่มีความพร้อมและสมัครใจจะหมุนเวียนกันเป็นเจ้าภาพจัดการแข่งขัน โดยมีกระทรวงการอุดมศึกษา วิทยาศาสตร์ วิจัยและนวัตกรรมให้การสนับสนุนเรื่องงบประมาณในการจัดการแข่งขัน
เจเน็ต แจ็กสัน

เจเน็ต แจ็กสัน  มีชื่อจริงว่า เจเน็ต ดามิตา โจ แจ็กสัน  เกิดเมื่อวันที่ 16 พฤษภาคม ค.ศ. 1966 เป็นนักร้องเพลงป็อป อาร์แอนด์บี น้องสาวของไมเคิล แจ็กสัน
เธอเริ่มจากการแสดงละครโทรทัศน์ในช่วงเด็ก เรื่อง Diff'rent Strokes (ค.ศ. 1980 - 1984) จากนั้นก็ออกอัลบั้มในช่วงต้นยุค 80 คืออัลบั้ม Janet Jackson และ Dream Street จากนั้นจึงได้มาร่วมงานกับโปรดิวเซอร์อย่าง Jimmy Jam และ Terry Lewis ในช่วงกลางยุค 80 จึงประสบความสำเร็จกับอัลบั้ม Control (1986) ต่อมาคืออัลบั้ม Rhythm Nation 1814 (1989) ซึ่งอัลบั้มนี้เธอก็ได้รับรางวัลแกรมมี่ , janet (1993) , The Velvet Rope (1997) , All for You (2001) ,Damita Jo (2004) และ 20 Y.O. (2006)
เจเน็ต อยู่ในอันดับ 9 ของการจัดอันดับของศิลปินที่ประสบความสำเร็จที่สุดในยุคร็อกแอนด์โรลล์ จัดโดยนิตยสารบิลบอร์ด
ในปี 2006 กินเนสส์บุ๊คประกาศว่า เจเน็ต แจ็กสันถือเป็นคนที่ถูกเสิร์ชบนอินเทอร์เน็ตมากที่สุดในประวัติศาสตร์ และในปี 2007 เธออยู่ในอันดับ 7 ของ บุคคลในวงการดนตรีที่รวยที่สุด จัดโดยนิตยสาร Forbes Magazine
ในปี 2008 Billboard จัดให้เธออยู่ในอันดับที่ 7 ในรายการ Hot 100 All-Time Top Artists และในปี 2010 อันดับที่ 5 ของเธอใน "50 อันดับศิลปิน R&B/Hip-Hop ยอดนิยมในช่วง 25 ปีที่ผ่านมา" ในเดือนธันวาคม 2559 นิตยสารได้เสนอชื่อให้เธอเป็นศิลปินในคลับเต้นรำที่ประสบความสำเร็จมากที่สุดเป็นอันดับสองรองจากมาดอนน่า รางวัลที่เธอได้รับ ได้แก่ รางวัลแกรมมี 5 รางวัล รางวัลเพลงบิลบอร์ด 11 รางวัล รางวัลเพลงอเมริกัน 11 รางวัล ดาวบน Hollywood Walk of Fame และรางวัล Guinness World Records แปดรายการ ในปี 2019 เธอได้รับการแต่งตั้งให้เข้าสู่ Rock and Roll Hall of Fame
เบอร์ลินตะวันออก

เบอร์ลินตะวันออก เป็นชื่อที่เรียกส่วนตะวันออกของเบอร์ลินระหว่างปี ค.ศ. 1949 ถึง 1990 ประกอบด้วยเขตเบอร์ลินใต้ปกครองของโซเวียตซึ่งก่อตั้งใน ค.ศ. 1945 ส่วนเขตใต้ปกครองของสหรัฐอเมริกา สหราชอาณาจักร และฝรั่งเศสนั้นรวมกัน "โดยพฤตินัย" เป็นเบอร์ลินตะวันตก
แม้เบอร์ลินตะวันออกจะมีสถานะเป็นเมืองที่ถูกยึดครอง ถึงอย่างไรก็ตามก็ยกให้เป็นเมืองหลวงของประเทศเยอรมนีตะวันออก ตั้งแต่ 13 สิงหาคม ค.ศ. 1961 ถึง 9 พฤศจิกายน ค.ศ. 1989 มันถูกแยกออกจากเบอร์ลินตะวันตกโดยกำแพงเบอร์ลิน
รัฐบาลเยอรมนีตะวันออกเรียกเบอร์ลินตะวันออกเพียงแค่ "เบอร์ลิน" หรือบ่อย ๆ ว่า "Berlin, Hauptstadt der DDR" (เบอร์ลิน เมืองหลวงของเยอรมนีตะวันออก) คำว่า "Democratic Sector" (เขตประชาธิปไตย) ก็มีใช้เช่นกัน จนถึงคริสต์ทศวรรษ 1960
ในวันที่ 3 ตุลาคม ค.ศ. 1990 ประเทศเยอรมนีตะวันตกและประเทศเยอรมนีตะวันออกได้รวมกัน จึงเป็นการสิ้นสุดการมีอยู่ของเบอร์ลินตะวันออกอย่างเป็นทางการ
รายชื่อโปเกมอน

โปเกมอน เป็นสิ่งมีชีวิตสมมุติซึ่งมนุษย์จับมาและฝึกฝนให้ต่อสู้กันเป็นกีฬาชนิดหนึ่ง แฟรนไชส์โปเกมอนมีโปเกมอนที่เปิดเผยแล้วจำนวน 1025 สายพันธุ์ สามารถจำแนกโปเกมอนตามคุณสมบัติต่าง ๆ ได้มากมาย รายการต่อไปนี้จะแสดงชื่อภาษาอังกฤษ และชื่อภาษาญี่ปุ่นในรูปแบบต่าง ๆ 
โปเกมอนถูกแบ่งเป็น "เจนเนอเรชัน" ตามเกมที่โปเกมอนเปิดตัวและจัดจำแนกด้วยลำดับเลข โปเกมอน 151 สายพันธุ์แรก ปรากฏครั้งแรกในเกม"โปเกมอนภาคเรด"และ"บลู" มีลำดับเลขตามสมุดภาพโปเกมอนเขตคันโต เป็นเลขเดียวกับสมุดภาพโปเกมอนเนชันแนล 151 สายพันธุ์แรก 
ต่อมาโปเกมอนถูกเพิ่มเข้ามาอีก 100 สายพันธุ์ซึ่งปรากฏในเกม"โปเกมอนภาคโกลด์"และ"ซิลเวอร์" ที่วางจำหน่ายในอีก 3ปีถัดมาและขยายรายชื่อโปเกมอนจาก 151สายพันธุ์ เป็น 251 สายพันธุ์ กลายเป็นสมุดภาพโปเกมอนเขตโจโต 
สมุดภาพโปเกมอนเขตโฮเอ็นมีโปเกมอนจากสมุดภาพโปเกมอนเขตโจโตเพียง 67 สายพันธุ์ และมีโปเกมอนสายพันธุ์ใหม่อีก 135 สายพันธุ์ ปรากฏตัวในเกม"โปเกมอนภาครูบี"และ"แซฟไฟร์" ทำให้มีโปเกมอนรวมเป็น 386 สายพันธุ์ 
ต่อมา เจนเนอเรชันที่สี่ รวมโปเกมอน 81 สายพันธุ์ ("ภาคไดมอนด์"และ"เพิร์ล") หรือ 100 สายพันธุ์ ("ภาคแพลตินัม") จากโปเกมอน 107 สายพันธุ์ใหม่ เข้ากับโปเกมอนจากเจนเนอเรชันก่อนหน้า 70 หรือ 110 สายพันธุ์ตามลำดับ กลายเป็นสมุดภาพโปเกมอนเขตซินโน เป็นครั้งแรกที่โปเกมอนที่อยู่ในสมุดภาพโปเกมอนท้องถิ่นไม่ได้บรรจุแค่โปเกมอนสายพันธุ์ใหม่เท่านั้น
"โปเกมอนภาคแบล็ก"และ"ไวต์" เปิดตัวโปเกมอนสายพันธุ์ใหม่ 156 สายพันธุ์ รวมกันเป็นสมุดภาพโปเกมอนเขตอิชซู ทำให้มีจำนวนโปเกมอนสุทธิ 649 สายพันธุ์ 
ไม่นานภาคต่อของ "โปเกมอนภาคแบล็ก"และ"ไวต์" ถูกเข็นออกมาในชื่อ "โปเกมอนภาคแบล็ก 2" และ"ไวต์ 2" สมุดภาพโปเกมอนเขตอิชซูถูกปรับเปลี่ยนครั้งใหญ่ เพิ่มโปเกมอน 145 สายพันธุ์จากเจนเนอเรชันเก่า และนำไปจัดเรียงในสมุดภาพโปเกมอนเขตอิชซูฉบับดั้งเดิม ทำให้มีโปเกมอนรวม 301 สาย พันธุ์ แม้ว่ายอดโปเกมอนสุทธิไม่เปลี่ยนแปลง 
หลังจาก"โปเกมอนภาคเอกซ์"และ"วาย" ออกจำหน่าย และโครงการสร้างภาพยนตร์ที่ตามมา มีโปเกมอนสายพันธุ์ใหม่อีก 71 สายพันธุ์ เป็นเจนเนอเรชันที่มีโปเกมอนสายพันธุ์ใหม่น้อยที่สุด แต่มีคุณสมบัติร่างวิวัฒนาการเมก้า (Mega Evolution) เพิ่มเข้ามาในเกม เพื่อให้สมดุลกับตัวละครใหม่ 
ส่วนในภาค "โปเกมอนภาคซัน"และ"มูน" มีโปเกม่อนสายพันธุ์ใหม่อีก 81 สายพันธุ์ และมีคุณสมบัติ "อโลล่าฟอร์ม" (Alolan From) ซึ่งเป็นโปเกม่อนใน เขตคันโต ที่สามารถพบได้ในเขตอาโลล่าเท่านั้น (โปเกม่อนอโลล่าฟอร์มไม่ได้นับเป็นโปเกม่อนสายพันธุ์ใหม่แต่อย่างใด) และล่าสุดใน
"โปเกมอนอัลตร้าซัน"และ"อัลตร้ามูน" เป็นครั้งแรกของเกมโปเกมอนที่มีการเพิ่มโปเกมอนสายพันธุ์ใหม่ระหว่างเจนเนอเรชั่น โดยเพิ่มมาอีก 5 สายพันธุ์
โปเกมอนยังอาจแบ่งเป็น "ตระกูล" (ตัวอย่าง กลุ่มไข่/ฟอสซิล) ตามร่างวิวัฒนาการของโปเกมอน (จากการฟักจากไข่หรือคืนชีพ) ได้ด้วย
ฟ้าทะลายโจร (ภาพยนตร์)

ฟ้าทะลายโจร  เป็นผลงานกำกับภาพยนตร์เรื่องแรกของวิศิษฏ์ ศาสนเที่ยง เมื่อ พ.ศ. 2543 อำนวยการผลิตโดยฟิล์มบางกอก บีอีซีเทโร ร่วมกับ ไฟว์สตาร์ โปรดักชั่น เป็นเรื่องราวเกี่ยวกับความรัก ที่ผู้สร้างใช้คำอธิบายว่า "รักซ้อน ซ่อนเงื่อน เพื่อนทรยศ" โดยสร้างในรูปแบบภาพยนตร์คาวบอยย้อนยุค เหมือนหนังคาวบอยไทยในอดีต ผู้กำกับจงใจเขียนบทให้ใช้คำพูดเชย ๆ และใช้เทคนิคพิเศษย้อมสีภาพยนตร์ให้ฉูดฉาด สีจัดเกินจริง
ภาพยนตร์เรื่องนี้ล้มเหลวด้านรายได้ในประเทศไทย แต่เมื่อนำไปฉายในต่างประเทศ กลับประสบความสำเร็จเป็นอย่างดี และเป็นภาพยนตร์ไทยเรื่องแรกที่ได้รับเลือกให้ไปฉายในเทศกาลภาพยนตร์เมืองคานน์ส เมื่อปี พ.ศ. 2544
ภาพยนตร์เรื่องได้รับการซื้อไปขายในสหรัฐอเมริกาโดย มิราแม็กซ์ แต่ถูกเก็บดองไว้หลายปีไม่ถูกนำไปเผยแพร่ เนื่องจากมิราแม็กซ์ต้องการให้เปลี่ยนฉากจบของหนัง จนกระทั่ง แมกโนเลีย พิคเจอร์ เปลี่ยนมือเข้ามา จึงได้ฉายในสหรัฐอเมริกาตั้งแต่วันที่ 12 มกราคม พ.ศ. 2550 
เรื่องย่อ.
เรื่องราวความรักของรำเพย ลูกสาวพระยาประสิทธิ์ ราชเสนา และ ดำ ลูกชายกำนันเดื่อ ที่รู้จักกันมาตั้งแต่เด็ก เมื่อครอบครัวของรำเพยต้องหนีภัยสงครามในกรุงมาอยู่บ้านกำนันเดื่อ ที่สุพรรณบุรี หลังสงครามทั้งคู่แยกจากกัน
สิบปีต่อมา ทั้งคู่ได้พบกันอีกครั้งเมื่อเข้าเรียนมหาวิทยาลัย ทั้งสองรักกัน เปิดเผยความรู้สึกที่แท้จริงต่อกันและสัญญาว่าจะแต่งงานกัน ตกลงกันว่าหากพ่อรำเพยไม่อนุญาตก็จะหนีตามกัน โดยนัดพบกันที่ศาลารอนาง ศาลากลางน้ำที่เป็นสถานที่แห่งความทรงจำมาแต่ก่อน
กำนันเดื่อถูกโจรปล้นไร่และฆ่าตาย ดำออกตามหาฆาตกร และจับพลัดจับผลูกลายเป็นลูกน้องอยู่ในรังของ เสือฝ้าย สหายเก่าของกำนันเดื่อ ด้วยความสามารถในการยิงปืนแม่นราวกับจับวาง ดำจึงกลายเป็น เสือดำ สมุนมือขวาคนโปรดของเสือฝ้าย คู่กับ เสือมเหศวร
รำเพยถูกบังคับให้แต่งงานกับ ร.ต.อ.กำจร ตำรวจมือปราบหนุ่ม แต่เธอไม่ยินยอม เธอตัดสินใจจะหนีตามดำ แต่เมื่อถึงวันเวลานัด ปรากฏว่าดำติดภารกิจกับมเหศวร และมาไม่ทัน รำเพยเข้าใจว่าดำไม่มา เธอจึงตัดสินใจรับหมั้นกับ ร.ต.อ.กำจร ด้วยหัวใจที่แตกสลาย
ร.ต.อ.กำจร ได้รับมอบหมายให้ไปทลายรังเสือฝ้าย แต่พลาดท่าถูกจับได้ เสือฝ้ายสั่งให้ดำประหารนายตำรวจ แต่แล้วก่อนจะลงมือลั่นไกสังหาร กำจรได้ขอร้องให้ดำส่งข่าวการตายของเขาถึงคู่หมั้นของเขา เมื่อดำรู้ว่ากำจรเป็นคู่หมั้นของรำเพย ดำตัดสินใจเสียสละ ปล่อยกำจรให้หนีไป ท่ามกลางความคลางแคลงใจของเสือฝ้าย และเสือมเหศวร ว่าดำทรยศ รับสินบนจากตำรวจ
เสือฝ้ายวางแผนบุกถล่มงานแต่งงานของกำจร ถึงจวนผู้ว่าเมืองสุพรรณ เพื่อแก้แค้นที่ถูกกำจรหยามน้ำหน้าบุกมาถล่มถึงรัง เมื่อดำทราบข่าว เขาจึงตัดสินใจเอาชีวิตเข้าแลก เพื่อปกป้องคนที่เขารัก ให้พ้นจากอันตรายอีกครั้งหนึ่ง
รางวัล.
ได้รับเชิญอย่างเป็นทางการในเทศกาลภาพยนตร์นานาชาติ
เด๋อ ดอกสะเดา

เด๋อ ดอกสะเดา (21 มีนาคม พ.ศ. 2494 - 29 สิงหาคม พ.ศ. 2568) หรือชื่อจริงว่า สมใจ สุขใจ นักแสดงตลกชาวไทย
สมใจเข้าสู่วงการโดยเป็นนักแสดงตลกจากวงดนตรีลูกทุ่งระพิน ภูไท ประมาณปี พ.ศ. 2512 ในชื่อว่า กลิ่น ดอกพิกุล ต่อมาได้ก่อตั้งตลกคณะเด่นเด๋อเทพ ในปี พ.ศ. 2520 ซึ่งประสบความสำเร็จมากได้เข้าสู่จอแก้วจอเงิน ต่อมาปี พ.ศ. 2522 เป็นคณะเด่นเด๋อดู๋ดี๋ ต่อมาเมื่อเด่น ดอกประดู่ลาออกไป จึงตั้งคณะเป็นของตัวเอง ชื่อคณะ เด๋อดู๋ดี๋ จนสุดท้ายเป็นคณะ เด๋อ ดอกสะเดา มีสมาชิก เช่น เพชร โพธิ์ทอง (เสียชีวิต) ตี๋ ดอกสะเดา สมเสร็จ สายัณห์ ดอกสะเดา (เสียชีวิต) รุ่งเพชร แหลมเปี๊ยบ จืด ขนมจีบ น้อย ดอกสะเดา (เสียชีวิต) กระรอก ดอกสะเดา (เสียชีวิต) ตึ๋ง ดอกสะเดา ลูกปู ดอกกระโดน
ปัจจุบันสมรสกับกนกวรรณ บุรานนท์ (ปู) เคยมีธุรกิจด้านอาหารคือ ลูกชิ้นเนื้อหมูปู-เด๋อ (ปัจจุบันได้เลิกกิจการ)
วราวุธ เจนธนากุล

วราวุธ เจนธนากุล ชื่อเล่น เอ เกิดเมื่อวันที่ 28 สิงหาคม พ.ศ. 2519 เป็นพิธีกร และนักธุรกิจชาวไทย ปัจจุบันเป็นประธานเจ้าหน้าที่บริหารของบริษัท เซ้นส์ มอร์ คอร์ปอเรชั่น จำกัด มีชื่อเสียงจากการเป็นพิธีกรรายการ ตู้ซ่อนเงิน ในสมัยที่เคยทำงานในเวิร์คพอยท์ เอ็นเตอร์เทนเมนท์
ประวัติ.
วราวุธ เกิดเมื่อวันที่ 28 สิงหาคม พ.ศ. 2519 เป็นบุตรชายของวรวิทย์ เจนธนากุล รองกรรมการผู้จัดการบริหาร บริษัท เจริญโภคภัณฑ์อาหาร จำกัด (มหาชน) และมาลี เจนธนากุล มีพี่น้อง 3 คน
การศึกษา.
วราวุธ จบการศึกษาระดับมัธยมศึกษาตอนต้นจากโรงเรียนอัสสัมชัญ ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ เอกการเงินการธนาคาร และปริญญาโทบริหารธุรกิจ Kellogg School of Management, มหาวิทยาลัยนอร์ทเวสเทิร์น รัฐอิลลินอย สหรัฐอเมริกา เอกการเงิน, การตลาด และการวางแผนการจัดการและกลยุทธ์
ชีวิตส่วนตัว.
วราวุธเคยคบหาดูใจกับแก้ว - จริญญา ศิริมงคลสกุล นักแสดงและนักร้องวง เฟย์ ฟาง แก้ว ต่อมา ได้เคยคบหาดูใจกับผึ้ง - ธัญสุตา ว่องตระกูล นางแบบมิสมอเตอร์โชว์ และอดีตตำแหน่งขวัญใจสื่อมวลชน เมื่อปี พ.ศ. 2548 ปัจจุบันสมรสกับออม - อัทธนียา เอี่ยมวสันต์ อดีตนักแสดงค่ายโพลีพลัส เมื่อวันที่ 8 มีนาคม พ.ศ. 2568 โดยทั้งคู่ได้เข้าเฝ้าถวายเครื่องสักการะ กราบขอพรและรับประทานน้ำพระพุทธมนต์จากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ณ พระตำหนักสมเด็จพระสังฆราช วัดราชบพิธสถิตมหาสีมารามราชวรวิหาร
การทำงาน.
หลังจากที่วราวุธจบการศึกษาระดับปริญญาตรีจากมหาวิทยาลัยธรรมศาสตร์แล้ว วราวุธได้เริ่มทำงานในฐานะนักวิเคราะห์การเงินที่ บริษัท ฟอร์ด โอเปอเรชั่นส์ (ประเทศไทย) จำกัด ตั้งแต่ช่วงปี พ.ศ. 2541 - 2542 ก่อนจะเปลี่ยนมาทำงานเป็นนักวิเคราะห์แผนกการลงทุนการธนาคาร Investment Banking Division ในบริษัท หลักทรัพย์ เมอร์ริล ลินช์ ภัทร จำกัด ตั้งแต่ พ.ศ. 2542 - 2547 จนเลื่อนตำแหน่งเป็นผู้จัดการฝ่ายตราสารหนี้ Debt Trading Division บริษัท หลักทรัพย์ เมอร์ริล ลินช์ ภัทร จำกัด ในปี พ.ศ. 2547 และหลังจากนั้นได้ไปเรียนต่อปริญญาโทที่สหรัฐ
บริษัท เซ้นส์.
ปี พ.ศ. 2553 วราวุธก่อตั้ง บริษัท เซ้นส์ เอนเตอร์เทนเมนท์ จำกัด (Zense Entertainment) ร่วมกับ รุ่งธรรม พุ่มสีนิล (อดีตผู้ผลิตรายการของเวิร์คพอยท์ เอ็นเตอร์เทนเมนท์) โดย รายการ ศึกน้ำผึ้งพระจันทร์ คือรายการแรกที่เซ้นส์ผลิต โดยในรายการจะมีช่วงเรียลลิตี้ will you marry me หรือ แต่งงานกันเถอะ ซึ่งได้รับความสนใจอย่างมาก และอีก 2 รายการต่อมา คือ 5 มหานิยม และ เกมเนรมิต ซึ่งทั้งหมดออกอากาศทางสถานีวิทยุโทรทัศน์กองทัพบกช่อง 5 จนถึงปี พ.ศ. 2554 (หลังจากนั้น รุ่งธรรม พุ่มสีนิล ได้แยกตัวไปทำบริษัท มีมิติ จำกัด ซึ่งปัจจุบันอยู่ในเครือ เดอะ วัน เอ็นเตอร์ไพรส์) และต่อมาในปี พ.ศ. 2567 เซ้นส์ เอนเตอร์เทนเมนท์ ได้เปลี่ยนชื่อเป็น เซ้นส์ มอร์ คอร์ปอเรชั่น (Zense More Corporation) จนถึงปัจจุบัน
ผลงานพิธีกรรายการ.
รายการที่เป็นพิธีกรอยู่ในปัจจุบัน
 รายการที่เคยเป็นพิธีกรและยุติการออกอากาศไปแล้ว
มารายห์ แครี (อัลบั้ม)

มารายห์แครี  คืออัลบั้มแรกของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 12 มิถุนายน พ.ศ. 2533 โดยโคลัมเบียเรคอร์ด
อัลบั้มนี้มีเพลงฮิตอันดับ 1 ถึง 4 เพลงในบิลบอร์ด ส่วนด้านชาร์ทอัลบั้มขึ้นอันดับนาน 11 สัปดาห์ แนวเพลงในอัลบั้มนี้จะมีเพลงบัลลาดป็อปผสมกับแนวอาร์แอนด์บี ในที่นี้รวมถึงเพลง ("Vision of Love", "Love Takes Time" และ "I Don't Wanna Cry") ส่วนเพลงเร็ว เช่น ("Someday", "There's Got to Be a Way") 
ยอดขายอัลบั้มนี้ขายได้มากกว่า 9 ล้านเฉพาะในอเมริกา และ มากกว่า 13 ล้านชุดทั่วโลก ถือว่าเป็นอัลบั้มที่มียอดขายเป็นอันดับ 3 ของมารายห์ แครี ในอเมริกา
เทศบาลนครมาบตาพุด

เทศบาลนครมาบตาพุด เป็นเทศบาลนครที่ตั้งอยู่ในอำเภอเมืองระยองและบางส่วนของอำเภอนิคมพัฒนา จังหวัดระยอง โดยห่างจากตัวเมืองระยองประมาณ 8 กิโลเมตร และห่างจากกรุงเทพมหานครตามถนนสุขุมวิทเป็นระยะทาง 204 กิโลเมตร เป็นองค์กรปกครองส่วนท้องถิ่นที่เป็นที่ตั้งศาลากลางจังหวัดระยอง เขตเทศบาลมีพื้นที่ 165.565 ตารางกิโลเมตร มีประชากรในปี พ.ศ. 2561 จำนวน 68,410 คน เขตเทศบาลนครมาบตาพุดมีสถานะที่คล้ายกับเขตเทศบาลนครแหลมฉบัง เนื่องจากเป็นพื้นที่ที่ตั้งขึ้นเพื่อรองรับโครงการพัฒนาชายฝั่งภาคตะวันออกและยังเป็นเขตอุตสาหกรรมหนักที่สำคัญของประเทศอีกด้วย ปัจจุบันมีโรงงานอุตสาหกรรม 257 แห่ง
เทศบาลนครมาบตาพุด เดิมคือสุขาภิบาลมาบตาพุดซึ่งยกฐานะเป็นเทศบาลตำบลมาบตาพุด ครอบคลุมพื้นที่ตำบลมาบตาพุด อำเภอเมืองระยอง และอำเภอนิคมพัฒนา จัดตั้งเป็นเทศบาลตำบลเมื่อ พ.ศ. 2534 ได้รับการเปลี่ยนแปลงฐานะเป็นเทศบาลเมืองใน พ.ศ. 2544 และได้รับการเปลี่ยนแปลงฐานะเป็นเทศบาลนครใน พ.ศ. 2568
สถาบันทรัพยากรโลก (World Resources Institute) ระบุว่ามาบตาพุดเป็น "...หนึ่งในจุดร้อนอันเป็นมลพิษมากที่สุดในประเทศไทย มีประวัติด้านมลพิษทางอากาศและน้ำ มีอุบัติเหตุด้านอุตสาหกรรม การทิ้งขยะอันตรายอย่างผิดกฎหมาย และมีมลภาวะที่ส่งผลกระทบต่อสุขภาพ เช่น มะเร็งและความผิดปกติตั้งแต่แรกเกิด":20
ชุมชน.
ในเขตเทศบาลนครมาบตาพุดมีประชากรทั้งหมด 68,410 คน (สำรวจเดือนกรกฎาคม พ.ศ. 2561) แบ่งเป็นอำเภอเมืองระยอง 66,068 คน และอำเภอนิคมพัฒนา 2,342 คน เขตเทศบาลแบ่งออกเป็นชุมชนจำนวน 38 ชุมชน ได้แก่
<templatestyles src="Div col/styles.css"/>
ปัจจุบันมีโรงเรียนในสังกัดเทศบาล ได้แก่ โรงเรียนเทศบาลเมืองมาบตาพุด
มหาวิทยาลัยเทคโนโลยีบรันเดินบวร์ค

มหาวิทยาลัยเทคโนโลยีบรันเดินบวร์ค  ก่อตั้งเมื่อ พ.ศ. 2534 โดยเป็นมหาวิทยาลัยเทคโนโลยีแห่งเดียวในรัฐบรันเดินบวร์ค ประเทศเยอรมนี มหาวิทยาลัยตั้งอยู่ในเมืองค็อทบุส จึงได้ชื่อว่า มหาวิทยาลัยเทคนิคค็อทบุส (Technical University of Cottbus)
มหาวิทยาลัยมีศาสตราจารย์ 122 คน นักวิทยาศาสตร์ประมาณ 300 คน และนักศึกษาเกือบ 5,000 คน โดยมากกว่าร้อยละ 20 เป็นนักศึกษาจากต่างชาติ (เมื่อธันวาคม พ.ศ. 2549/มกราคม พ.ศ. 2550)